ועדת הכלכלה, כנסת 25, פרוטוקול מספר 11, 2023-01-30 00:00

דוד ביטן: שלום לכולם, אני פותח את הישיבה

דוד ביטן:  הנושא שעל סדר היום, יוקר המחיה בישראל – מצב ענף החלב ועליות המחירים שקשורות אליו

דוד ביטן:  זו ישיבה בהמשך לישיבות שאנחנו עושים, אנחנו לומדים את החומר ומנסים לפתור בעיה בעיה

דוד ביטן:  ישבנו עם הנמלים, חלק מהמחירים הקשורים אליכם, קשורים בטיפול בנמלים

דוד ביטן:  אני מקווה שאם נצליח לפתור את הבעיות שם, זה יפתור גם חלק מבעיות עליות המחירים בשאר הענפים

דוד ביטן:      אני מבקש להדגיש דבר אחד, מדד מחירי החלב, גבינה וביצים זה לא בנושא היום, לפי מה שכותבים לי פה ואני מקווה שלא נכון, הוא גבוה ב-75% ממדינות ה-OECD

דוד ביטן:  המע"מ המופחת באירופה, הרגולציה בישראל, עלויות כשרות וכל הדברים האלה מעלים את המחירים במדינת ישראל

דוד ביטן:  משרד החקלאות בבקשה, תסביר לנו מה קורה ולמה אי אפשר להוריד את המחירים

אסף לוי: תודה רבה, ד"ר אסף לוי, סמנכ"ל גורמי ייצור במשרד החקלאות ופיתוח הכפר ובתפקידי הנוסף אני גם יו"ר מועצת החלב, כנציג השר במועצה

אסף לוי:  כשאנחנו מסתכלים על משק החלב בישראל, תכף יהיה את זה גם במצגת של המועצה, הרכיב הגדול שממנו אנחנו שונים מאירופה וארצות הברית זה בעיקר עלויות המזון שנובע מהשוני בממשק הגידול

אסף לוי:      זה לא נכון להשוות אותנו לאירופה כי אנחנו שונים בהרבה מובנים, שמשפיעים על ההפרש ביננו לאירופה

אסף לוי:  כשהמועצה תעלה את השקף אפשר לראות שבכל הרכיבים של ייצור חלב אנחנו זולים או שווים לארצות הברית, מאירופה אנחנו אפילו זולים יותר

אסף לוי:  הדבר העיקרי שאנחנו שונים בו זה מחיר המטרה

אסף לוי:  מחיר המטרה זה המחיר שהמחלבות, בהתאם לחוק, מחויבות לשלם לרפתנים ששומרים על גבולות המדינה

אסף לוי:  עיקר הייצור של החלב הגולמי נמצא בפריפריה, במושבים ובקיבוצים והפער נובע מעלויות המזון בגלל ממשק הגידול

אסף לוי:       רוב המזון שאנחנו מאכילים את הפרות שלנו זה מזון שמקורו בייבוא ואנחנו יודעים מה קרה בייבוא בשנה וחצי האחרונות של ייבוא הגרעינים

דוד ביטן: אבל המחיר הגבוה לא מהיום

דוד ביטן:  זה לא התחיל רק מהמלחמה באוקראינה, שאתם מאשימים אותה כל הזמן

אסף לוי: אפשר יהיה לראות במצגת את ההפרש במחיר מלפני עשר שנים ועכשיו

דוד ביטן: משרד הכלכלה בבקשה

דני טל: תודה אדוני היושב-ראש, הצד שלנו נוגע יותר לחלוקת מכסות פטורות ממכס, גם של גבינות אבל גם של מוצרים אחרים, כאשר בתחום המכבסות, מה שאנחנו עושים, אנחנו מחלקים את זה בהליך תחרותי, את המכסה הגדולה, בה אנחנו מוציאים מכרז, יבואנים וקמעונאים ניגשים, מי שמתחייב למחיר הנמוך ביותר לצרכן מקבל את המכסות

דני טל:  עשינו את זה בגבינה צהובה בצורה מאוד מוצלחת, עשינו את זה גם במוצרים נוספים שלא נוגעים לדיון הוועד היום, זה תפקידנו בכוח

דוד ביטן: תודה

דוד ביטן:  מועצת החלב בבקשה

איציק שניידר: אדוני היושב-ראש, מנכ"ל מועצת החלב, ענף החלב הוא ענף משמעותי ומרכיב מרכזי בביטחון המזון של מדינת ישראל

איציק שניידר:  אנחנו מייצרים חלב ב-771 רפתות שפזורות בכל רחבי הארץ, מייצרים כ-1,500,000,000 ליטר חלב

איציק שניידר:  יש לנו 100 מחלבות שפרושות לאורכה ולרוחבה של המדינה עם 15,000 עובדים שעובדים בענף הזה

איציק שניידר:  הענף הזה הוא מספר אחד בעולם, מוביל בעולם בתנובת החלב, בטכנולוגיה, בידע

איציק שניידר:  מכל העולם באים אלינו ללמוד איך לעשות חלב ואיך לייצר חלב כך שגם בכל ממדי היעילות אנחנו טובים ומובילים

איציק שניידר:      את החלב אנחנו מייצרים ב-345 ישובים, 75% מהם נמצאים בפריפריה, זה נתון חשוב מאוד

איציק שניידר:  גם היום בשנת 2023 עדיין יש ישובים שרוב ההכנסה שלהם היא מהרפת

איציק שניידר:  אדוני היושב-ראש, חלק מהישובים הם בעוטף עזה, שיש להם תפקיד מרכזי בשמירה על הגדר, חלק מהישובים בגבול הצפון, הם לא היו מתקיימים בלי ההכנסה של ענף הרפת וצריך לזכור את זה שלרפת יש תועלות נוספות מעבר לתועלות הכלכליות

איציק שניידר:      ציינו שיש כ-100 מחלבות שפועלות במדינת ישראל לייצור חלב, 90% מתרכז בשלושת המחלבות הגדולות תנובה, טרה וקבוצת שטראוס

איציק שניידר:  המפעלים של המחלבות הגדולות ממוקמים בעיקר בפריפריה

איציק שניידר:  יש את מחלבת שטראוס סמוך לעכו, אלון תבור של תנובה בסמוך לעפולה

איציק שניידר:  את מחלבת תל יוסף בסמוך לבית שאן, מחלבת טנא נוגה ליד קרית מלאכי, מחלבת טרה נתיבות ומחלבת יוטבתה בסמוך לאילת

איציק שניידר:  אלה מקורות תעסוקה חשובים ומרכזיים בפריפריה

איציק שניידר:      בשקף הבא רואים את הפרה הישראלית, שהיא שיאנית העולם בייצור חלב, הרבה מעל כל מדינות אירופה וגם ארצות הברית

איציק שניידר:  שמנו תמונה של ראש הממשלה באחד מהביקורים שלו בסבב הקודם במדינות אפריקה מתגאה בענף החלב הישראלי ובפרה הישראלית שהיא הטובה ביותר בעולם

איציק שניידר:          באים אלינו בטענות לגבי המחירים

איציק שניידר:  צריך לזכור שבעשר השנים האחרונות מחירי החלב לא השתנו

איציק שניידר:  אם אנחנו משווים את 2013 ל-2023, ברוב מוצרי החלב לא היה שינוי, להפך, המוצרים אפילו הוזלו, כך בחלב בקרטון, שמנת חמוצה, כך בגבינה צהובה על כל סוגיה

איציק שניידר:  לאורך עשר שנים המחירים האלה לא השתנו והם לא השתנו בעיקר בגלל שהענף הזה כל הזמן עובר התייעלות וכל הזמן דוחפים את הרפתות לגדול ולהתייעל

איציק שניידר:       בכל זאת אם ניקח כדוגמה את מחירי החמאה ומה שקרה אתם, פתחו את החמאה לייבוא חופשי, החליטו להסיר גם את הפיקוח מהחמאה ואמרו שהשוק החופשי יעשה את העבודה והמחירים יוזלו

איציק שניידר:  בפועל מה שקרה שהיום הצרכן הישראלי משלם כ-40% ויותר עבור חמאה

איציק שניידר:  זאת אומרת שהמהלך הזה לא רק שהלא הועיל לצרכן הישראלי, אפילו פגע בצרכן הישראלי

דוד ביטן: מה אתה אומר? שהייבוא גרם לזה שכל המחירים עלו? גם כאלה שלא מיובאים?       

איציק שניידר: ההסרה של הפיקוח ופתיחת הייבוא במקביל בלי בלמים ובלי חסמים, זה מה שזה גרם

איציק שניידר:  ראינו את זה בעוד תחומים, גם בתחום משיק לנו, הבשר הטחון שהיה במכסות עם מחיר תחרותי, הורידו את המכסות, ביטלו את המחיר התחרותי והצרכן, במקום לשלם 30 שקלים לקילו, משלם 70 שקלים ויותר

דוד ביטן: כמה מכל מוצרי החלב מיובאים?     

דני טל: אנחנו מחלקים מכסות פטורות ממכס בהיקף של 6,000 טון ויש עוד מכסה של 5,000 טון שמחלקים יכול להיות שיש יבוא נוסף במכס מלא, אין לי את כל המספרים במדויק

דוד ביטן: כמה היבוא היום על כלל המוצרים?     

איציק שניידר: בעקבות ההסכמים האחרונים שחתמנו בשנת 2021 ו-2022 הגבינות הצהובות פתוחות לייבוא במסגרת מכסות כמו שהזכירו במשרד הכלכלה

איציק שניידר:  חמאה – יבוא חופשי, מעדני חלב – יבוא חופשי

דוד ביטן: כמה באחוזים?     

איציק שניידר: יוגורטים – יבוא חופשי, גבינות למריחה – חופשי, מוצרלה – חופשי, חלומי – חופשי, כ-85% מהשוק הזה פתוח לייבוא

דוד ביטן: אתה אומר שבענף הזה, למרות שהרוב מיבוא, המחירים לא יורדים

איציק שניידר: אני אומר שבענף הזה לפני שנתיים התחלנו בתהליך ופתחנו קטגוריות שלמות שהיו חסומות ליבוא

איציק שניידר:  הנושא הזה נמצא בתהליך

דוד ביטן: הערה לגבי החמאה?     

דני טל: עשינו בדיקה מאוד מסודרת בנוגע להשפעת ביטול המכס על החמאה

דני טל:  הנתונים שלנו הם חד משמעיים

דני טל:  השווינו את נתוני 2018, ו-2019 לפני ביטול המכס ל-2020

דני טל:  בתחילת 2020 נכנס ביטול המכס לתוקף והנתונים נכון ל-2020 הם חד משמעיים

דני טל:       ראשית, המחסור שהיה, נעלם

דני טל:  אין יותר מחסור

דני טל:  מגוון המוצרים על המדף גדל

דני טל:  מ-81 סוגי אריזות קמעונאיות ל-93 בשנת 2019 ו-111 בשנת 2020

דני טל:  המחסור ועודף הביקוש נעלם

דני טל:  הכמויות המיובאות גדלו בצורה דרמטית

דני טל:  אנחנו רואים את התחרות גדלה

דני טל:  אנחנו רואים שהייצור המקומי פחת בשנת 2020 מ-4,800 טון ל-3,500 טון אבל סך הכול הכמות שנמכרה ב-2020 גדלה, עלתה ל-7,500 טון לעומת 6,000 טון וזה נובע מגידול של 25% במכירות לציבור כתוצאה מהיבוא

דני טל:      לגבי המחיר זו שאלה מצוינת

דני טל:  צריך להסתכל על המחיר בשני אופנים

דני טל:  קודם כל יש את המחיר הממוצע

דני טל:  המחיר הממוצע בשנת 2020 עלה מ-4

דני טל: 2 ל-4

דני טל: 6, אבל הוא עלה בגלל שהייצור המקומי פחת

דני טל:   אם אנחנו מסתכלים על המחיר הממוצע של חמאה מיובאת, המחיר ירד

דוד ביטן: אם אתה מייבא והייצור המקומי יורד כי אין כדאיות, אז מה עשית בזה?     

דני טל: זה בדיוק העניין, שהמחיר של החמאה המיובאת פחת

דני טל:  הוא פחת מ-5

דני טל: 6  - - -      

אסף לוי:  רק אצל היבואן ירד, מה קורה בסופר?     

דני טל: גם לגבי הסופר

איציק שניידר: אדוני היושב-ראש, הציבור משלם 40% יותר על חמאה, מה כל הסיפור?      

דוד ביטן: משרד החקלאות, אתה מתפרץ למשרד הכלכלה?     

דני טל: מדובר על נתוני סטורנקסט, לא נתונים שאנחנו שלחנו

מיכאל ביטון: לא הבנתי, מחיר החמאה בישראל עלה עכשיו?     

דני טל: אני אגיע עכשיו ל-2022

מיכאל ביטון: אתה יודע לענות כן או לא? מחיר החמאה בישראל עלה או לא עלה?      

דני טל: בשנת 2020 הוא ירד

מיכאל ביטון: אנחנו עכשיו ב-2022

דני טל: בשנת 2022 חמאה כסחורה שנסחרת בבורסה העולמית, עלתה בכל העולם

דני טל:  לכן גם בישראל המחירים עלו

דני טל:  מהפיק שהיה במרס 2022 המחירים ירדו ב-37% נכון להיום

מיכאל ביטון: האם נכון להגיד שאסטרטגיית הפחתת המכסים שלכם לא הוזילה את החמאה?      

דוד ביטן: זה נראה כך

דני טל: המחירים ירדו, התחרות גדלה

מיכאל ביטון: אנחנו לא צריכים הסברים ותירוצים

מיכאל ביטון:  נתונים

מיכאל ביטון:  החמאה עלתה

מיכאל ביטון:  האם אסטרטגיית המכסים בחמאה הורידה את מחיר החמאה

מיכאל ביטון:  תשובה פשוטה

איציק שניידר: נתון נוסף כשמדברים על הפרשי המחיר במדינת ישראל לעומת העולם, צריך לזכור שמדינת ישראל היא מדינה יהודית וטוב שכך, אנחנו רוצים שיהיה כך, אבל יש לזה עלויות

איציק שניידר:  אנחנו מדברים על נושא הכשרות גם במקטע הרפתות אבל בעיקר במקטע של המחלבות

איציק שניידר:  המחלבות בישראל עובדות 5

איציק שניידר: 5 ימים בשבוע לעומת מחלבות בכל העולם שעובדות שבעה ימים, 24/7

איציק שניידר:  לנו יש גם חגים ולהשבתה של המחלבות יש משמעות גם בכסף

איציק שניידר:  להשבית קו יצור ולהפעיל אותו כל שבוע מחדש יש לזה עלויות כבדות מאוד

איציק שניידר:  נוצרים גם עודפים שצריך לטפל בהם כתוצאה מהשבתת המחלבות בסופי שבוע וחגים

איציק שניידר:  מעבר לזה יש אילוצים של פסח, שבועיים לפני פסח מתחילים להעביר את הפרות לאוכל כשר לפסח, מכשירים את המחלבות וכל היוצא בזה

איציק שניידר:  יש שנת שמיטה שהוא אירוע גדול בפני עצמו

דוד ביטן: בכמה זה מעלה את המחיר?      

איציק שניידר: להערכתי סדר גודל של בין 6% ל-8%

איציק שניידר:  אם רוצים להשוות אותנו לאירופה, צריך לזכור שבאירופה יש שני דברים שענף החלב נהנה מהם: אחד זה מע"מ, או שהוא אפס או שהוא מע"מ מופחת ודבר שני תמיכה ישירה בחקלאים, המדינות תומכות ונותנות כסף לחקלאים בצורות שונות

דוד ביטן: פה אין בכלל תמיכה ישירה לחקלאים? שום דבר?     

איציק שניידר: אין שום תמיכה

איציק שניידר:  נושא אחרון, הנושא של החרם

איציק שניידר:  יש עלינו חרם על מוצרי חלב שמיוצרים ברמת הגולן ומעבר לקו הירוק

איציק שניידר:  זה מקשה מאוד על התפקוד של המחלבות, אנחנו מטפלים בזה ברמה ענפית, אבל יש לזה גם עלויות וגם את זה צריך לזכור

איציק שניידר:  יש מחיר להיותנו כאן, יש מחיר להשקפה שלנו, יש מחיר לאמונה שלנו

דוד ביטן: תודה

דוד ביטן:  חברי כנסת בבקשה

מיכאל ביטון: קודם כל אני רוצה בבוקר הזה לשלוח החלמה לפצועים מסוף השבוע הקשה הזה ונחמה ותנחומים למשפחות

מיכאל ביטון:  דבר שני, החקלאות, עוד לפני הדיונים הקטנים של ה-20 אג', זו מדיניות ממשלתית והחקלאים בישראל מחכים למדיניות ולשר שיחבק אותם

מיכאל ביטון:  דיברתי עם אבי דיכטר, אני חושב שהוא בגישה הנכונה, הקשובה, בדיאלוג, אני מקווה שזה גם יביא תוצאות

מיכאל ביטון:  זה התנאי הראשון, להבין שהחקלאות בישראל היא יעד ציוני, יעד לאומי והיא בפריפריה

מיכאל ביטון:  עכשיו אנחנו באים לסייע לה להתפתח, להתבסס וגם לנסות להוזיל מחירים, אבל בראש ובראשונה זה ענף שאנחנו רוצים לחזק

מיכאל ביטון:  מי שחושב שפתרונות המדינה בייבוא הורג את החקלאות הישראלית, והוא גם לא מוזיל את המחירים

מיכאל ביטון:         הסיפור של החלב מושפע מכל מיני מרכיבים שדיברו עליהם, אבל גם בעולם המע"מ על מוצרי חלב יכול להיות נמוך יותר

מיכאל ביטון:  בגלל שהמחיר של החלב  קבוע ידוע ומפוקח, אם נוזיל מע"מ על מוצרי חלב, יש כוונה של ראש הממשלה להוזיל מע"מ מ-17% ל-12%, יכול להיות שאי אפשר לעשות את זה בכל המשק

מיכאל ביטון:  אם נוזיל במחירים מפוקחים כל הוזלה תגיע ישירות לצרכן, כי אי אפשר שמישהו יגנוב את זה במסחר, המחיר קבוע ובאותו אחוז ירד המחיר אוטומטית

מיכאל ביטון:       זה רעיון אחד, צריך להבין שהחבר'ה האלה, אתה שואל, אם הם טייקונים אז מי הולך לנהל רפת? רפתות נסגרות וגם מחלבות בסכנת סגירה כמו שראינו בגולן

מיכאל ביטון:  אתה רואה שהחקלאים הם בני 50 ו-60 ו-70, הלוואי והם היו טייקונים, אז היינו רואים נערים בני 20, 30 הולכים לעבוד בחקלאות

מיכאל ביטון:       בוועדת הכלכלה לדעתי אנחנו צריכים לשמור על החקלאות, לבדוק את הכשל של החמאה ולהיזהר מאוד בהורדת מכסים שבסוף לא מביאה את התוצאה לצרכן ומגיעה למישהו שחוגג על הכסף שהוא חסך, אבל האזרח שילם יותר על החמאה בישראל ב-2023

דוד ביטן: אז אתה אומר שהפתרון הוא להוריד את המע"מ

מיכאל ביטון: אחד מהדברים, כן

מיכאל ביטון:  יש כוונה של ראש הממשלה

דוד ביטן: לא ראיתי כוונה כזו בבחירות

דוד ביטן:  אני לא יודע מאיפה הבאתם את זה

מיכאל ביטון: הוא אמר בתוכנית כלכלית, הוא פרסם, יש לי את זה כתוב

אלון שוסטר: אדוני היושב-ראש, אורחים יקרים, חלב ובשר

אלון שוסטר:  אנחנו עוסקים בענף שהוא מפניני החקלאות הישראלית, אור לגויים

אלון שוסטר:  אגב, הפריצה הגדולה של הענף של הרפתות הייתה בתקופת מלחמת העולם השנייה כשהספינות הגרמניות חסמו את הסחר הבין לאומי, קיבלנו בעיקר גבינות מהחצי הדרומי של הכדור, אוסטרליה, ניו זילנד  ונאלצנו לייצר את פאר היצירה הזו בארץ

אלון שוסטר:  לא השתנה העיקרון של מדינת אי ויש לזה השלכות לאומיות וכלכליות מרחיקות לכת

אלון שוסטר:      כמה נתונים שחשוב לזכור, הדיון מצוין כדי לשבח להלל ולהמשיך ללכת בדרך בה אנחנו הולכים בשנים האחרונות

אלון שוסטר:  המחירים לא עלו בעשר השנים האחרונות, המחירים של המוצרים המפוקחים לא עלו במשך עשר שנים

אלון שוסטר:  מכיוון שהפיקוח הוא קוהרנטי לעלויות, אז מסתבר שיש כאן התייעלות

אלון שוסטר:  אכן במסמכים, כולל של המ

אלון שוסטר: מ

אלון שוסטר: מ אני רואה מספרים של 80%

אלון שוסטר:  מדובר על לפני מספר שנים, אני לא מכיר את כל הנתונים לעומק

אלון שוסטר:  ממה שאני שומע כרגע מדובר בפער של כ-20% מול אירופה, בגלל מע"מ, כשרות, שמיטה וכו'

אלון שוסטר:  אנחנו נמצאים במתווה מתמשך של התייעלות

אלון שוסטר:       הצעד הבא שיטריד הוא סגירת רפתות ואנשים שהולכים הביתה או מתאחדים

אלון שוסטר:  הצעד החיובי הוא שאנחנו מצליחים לייצר בעלויות יותר נמוכות, בהסכמה, שזו אגב הדרך הנכונה להגיע בנושאים קריטיים כאלה להתקדמות

אלון שוסטר:        חשוב לזכור, חלב ניגר אי אפשר לייבא מפני שחיי המדף נמוכים ומצד שני חייבים לתכנן

אלון שוסטר:  רעיון התכנון בענף הזה הוא חיוני, גם מבחינת עלויות התשתיות, גם מבחינת זמן מדף קצר וזאת לדעת, בכל המדינות שאנחנו רוצים להשוות אותנו אליהם יש תכנון

אלון שוסטר:  לא בהכרח תכנון מדינתי כמו אצלנו, נדמה לי שאנחנו וקנדה ואולי עוד מדינה, היחידים שהמדינה עושה תכנון וטוב שהמדינה עושה

אלון שוסטר:  מה שיקרה פה אם לא יהיה תכנון מדינתי, המחלבות או היצרנים יתאגדו ומשום שהעלויות, התשתית וחיי דף מחייבים את המהלך הזה, הענף עצמו, בני האדם לא רק פרושים אלא מחויבים לאומית, מייצרים בעוטף עזה ובמציאויות ביזריות, החלב והתוצרת מעולים והתנובה פר פרה יוצאת דופן בעולם, בואו נשמור על זה

דוד ביטן: מועצת החלב, לגבי החמאה, ההקטנה של הייצור הייתה מתוכננת על ידכם?     

איציק שניידר: לא

דוד ביטן: אז איך הקטינו? אתם נותנים את המכסות, לא?      

איציק שניידר: אנחנו לא נותנים מכסות למחלבות, המחלבות מייצרות מה שהן מוצאות לנכון ומה שצריך

איציק שניידר:  לגבי ההקטנה של היצור, אני לא רוצה להיכנס לשיקולים של המחלבות אבל אני מניח שמחלבות לא יכולות להעלות את המחיר ב-40% כמו שעשו היבואנים, כי הם מחויבות לצרכן וכי יש אווירה ציבורית

דוד ביטן: המחיר עלה בסופרים? זה מה שקרה פה?     

איציק שניידר: המחיר עלה בסופרים כתוצאה מזה שהיבואנים לא היו מחויבים למחיר מפוקח ויכלו לקחת כמה שהם רוצים

איציק שניידר:  כאשר היה מחיר מפוקח, הביאו חמאה במחיר מפוקח

דוד ביטן: אם הכול מפוקח, גם הייבוא צריך להיות מפוקח

דני טל: כשאנחנו מסתכלים על מה שנמכר מהייבוא מתחת למחיר המפוקח, אנחנו רואים שזה גדל פי 7 מ-2018 ל-2020

איציק שניידר: הנתונים האלה לא רלוונטיים, תגיד אחרי שהסירו את הפיקוח

דני טל: הכמות המיובאת גדלה מ-210 טון בשנת 2018 ל-1,457 טון בשנת 2020

דני טל:  אלה מחירים מתחת ל-3

דני טל: 90,  המחיר המפוקח

דוד ביטן: אתה מבלבל אותי, אני שואל שאלה פשוטה

דוד ביטן:  היבואנים העלו את המחיר, על זה אין ויכוח, למה כשאתה נותן לו אישור לייבא בלי מכס אתה לא אומר לו שזה מחיר המקסימום שהוא יכול למכור? אחרת מה שהם אומרים זה נכון, הכול עלה

דני טל: מי שמחליט על פיקוח מחיר החמאה נמצא במשרד החקלאות

דוד ביטן: משרד החקלאות, תסבירו לי למה כשאישרו את הייבוא, כשכל החמאה הייתה מפוקחת, למה לא נתתם מחיר מקסימום

סיון ינקוביץ: סיון ינקוביץ, המפקחת על המחירים במשרד החקלאות

סיון ינקוביץ:  כשהמחירים מפוקחים, הם מפוקחים לכולם, אבל הם מפוקחים לפי סוג המוצר והייתה הבחנה בין חמאות פרימיום לחמאה רגילה

סיון ינקוביץ:  גם חמאה רגילה בייבוא הייתה מפוקחת וכשהכול היה מפוקח אז גם החמאה הרגילה מייבוא הייתה מפוקחת והיא הוגבלה במחיר שהוגבלו בו היצרנים המקומיים

סיון ינקוביץ:  הייתה הבחנה בין חמאה שהוגדרה כחמאה פרימיום ואותה כנראה הביאו היבואנים במחירים שהם הרבה מעבר למחיר המפוקח

מיכאל ביטון: יש לכם דרך לבדוק מה פרימיום ומה לא? החמאה הישראלית יותר טובה מכל חמאה אחרת, איך תבדקי אם זה פרימיום, את יודעת לבדוק את זה? מי בודק את זה בממשלה?     

סיון ינקוביץ: החל מנובמבר 2021 החמאה כולה הוסרה מפיקוח , אין הבחנה בין סוגים שונים

דוד ביטן: למה ביטלתם?     

ליאור שמחה: משרד האוצר, שר האוצר, הוציא את החמאה מפיקוח, אמרנו שהמחירים יעלו, זה היה ברור

ליאור שמחה:  שמי ליאור שמחה, אחראי על הרפתות ועל יצרני החלב

ליאור שמחה:  זה היה ברור שהמחירים יעלו

ליאור שמחה:  זה ברור שכשמוציאים מוצר מפיקוח, מרגולציה, היבואנים רוצים למכור את החמאה בכמה שאפשר

דוד ביטן: הבנו את הבעיה, אתה תדבר מאוחר יותר

דוד ביטן:  חבר הכנסת כסיף בבקשה

עופר כסיף: תודה רבה, קודם כל, היה אמור להיות דיון בנושא של ההייטק ואני משער שהדיון נדחה או בוטל כי לממשלה לא כל כך נוח לדון בנושא כשיש מחאת הייטקיסטים

עופר כסיף:  אני מציג טענה ואשמח לשמוע את תגובתך

עופר כסיף:  הוועדה, כמו כל ועדת כנסת, אמורה לפקח על עבודת הממשלה ואני מצר על כך שכחלק מזה לא היה דיון בנשוא ההייטק, למרות שהממשלה מובכת מזה

יצחק קרויזר:  - - - לא מפריע לך?     

עופר כסיף: הגשתי שאילתה ב-1 לדצמבר 2021 לשר החקלאות דאז בנושא הספציפי של ביטול הפיקוח על מחיר החמאה

עופר כסיף:  תרשו לי לקרוא את אותה שאילתה כי מה שאמרתי אז, בהמשך לדברים של ליאור, הוא צודק, אני גם טענתי את זה בדצמבר 2021 כשהוחלט אז על הסרת הפיקוח, היה ברור שהמחיר יעלה

עופר כסיף:  בשאילתה אמרתי כך: הפיקוח על מחיר החמאה נועד לוודא זמינות של מוצר חיוני לציבור הרחב, הפחתת יוקר המחיה וזמינות תזונה בריאה יותר

עופר כסיף:  כל עוד המחיר היה מפוקח, 100 גרם חמאה תוצרת הארץ עלתה לצרכן 3

עופר כסיף: 94 שקלים

עופר כסיף:  לעומתה, ברשתות המזון כמו שופרסל, ויקטורי, רמי לוי, יוחננוף, 100 גרם חמאה הינו יקר יותר

עופר כסיף:  עולה מכך שהפיקוח אכן מגן על הצרכן ממה שמכונה "השוק החופשי"

עופר כסיף:         השאלות ששאלתי היו: למה בוטל הפיקוח על מחיר החמאה מייצור מקומי? כיצד תבטיח כי מחיר החמאה לא יעלה משהוסר הפיקוח? כמובן שזה היה ידוע מראש והמחיר עלה

עופר כסיף:  הדבר השלישי, שגם עונה למה שנאמר פה בעוקצנות לא רלוונטית, כיצד המשרד נערך להגן על הצרכן הישראלי מאפשרות השתלטות מחלבות מונופוליסטיות בבעלות קוקה קולה האמריקאית ובריידפורד הסינית ולפגוע בכך בייצור הישראלי בו כולנו מעוניינים שיצליח ויצמח וישגשג? הסרת הפיקוח גם פוגעת בצרכן וגם פוגעת בייצור הישראלי ועל כך אנחנו מצרים ואת זה צריך לפתור

יצחק קרויזר: אז זה דיון חשוב אני מבין, כי לפני רגע היה נשמע שעושים פה דיון לא - - -      

עופר כסיף: אני לא שמעתי

דוד ביטן: אני לא רוצה להיכנס לזה בכוונה

דוד ביטן:  בואו נעשה דיון ענייני

דוד ביטן:  אם אתה מבקש תשובה, אני אסביר לך, רציתי לעשות דיון על ההייטק, שקשור למצב ההייטק בכל העולם ומשפיע גם על מדינת ישראל

דוד ביטן:  אין קשר לרפורמה משפטית כזו או אחרת

דוד ביטן:  אמרנו שניתן קדימות לנושא של יוקר המחיה ובטעות הכניסו את זה גם לסדר היום, אז דחיתי את זה לפעם אחרת והמשכתי את הדיון על יוקר המחיה, זה הכול

דוד ביטן:  ההייטק, ללא קשר, נפגע בגלל מצב בכל העולם, לא קשור לרפורמה המשפטית, נעשה גם על זה דיון

דוד ביטן:   אבו וילן, חבר כנסת לשעבר, בבקשה

אבשלום וילן: תודה

אבשלום וילן:  הוויכוח על החלב מתנהל לא רק פה, אלא בכל העולם

אבשלום וילן:  אמר איציק שניידר, מנכ"ל המועצה, את האמת

אבשלום וילן:  בכל העולם חלב הוא מוצר מתוכנן, אגב, בכל העולם, 95% מתוצרת החלב נמכרת במדינות בהן היא מיוצרת

אבשלום וילן:  כל המסחר העולמי זה כ-5%, לא יותר

אבשלום וילן:  הסיבה כי רוב המוצרים הרכים, אי אפשר לשנע אותם

אבשלום וילן:  מה שמדובר הן הגבינות הקשות

אבשלום וילן:  חלב ניגר לא מייבאים ולא מייצאים

אבשלום וילן:       לכן צריך להבין שהרפת הישראלית היא ענף יסוד בתוך החקלאות הישראלית ונאמר פה שזה מתקופת האנגלים

אבשלום וילן:  לא במקרה, זה ענף שקושר את כל מי שעובד בו 24/7 וצריך להתמקצע

אבשלום וילן:  הרפתנים הם גם עם מיוחד

אבשלום וילן:  אני רוצה לראות עוד הרבה אנשים שקמים בארבע בבוקר שבעה ימים בשבוע, זה מקצוע לא פשוט

אבשלום וילן:       מצד שני, בישראל הגענו לתוצאות מקצועיות הכי טובות בעולם ועכשיו מנפנפים לנו כל הזמן עם התכנון וכו'

אבשלום וילן:  אמריקה למשל, מתוכננת ברמת המחלבות עוד יותר מישראל, אבל התכנון שם נעשה פר מחלבה, כי הפרות והציוד זה דבר מאוד יקר ופה, כמו שאמר איציק, יש לנו כמה בעיות שאני לא מציע להתעלם מהם: הכשרות, השבת ועוד בעיות קשות שצריכים להתחשב בהם ובצדק

אבשלום וילן:  המחלבות בכל העולם, לא רק שהם עובדות 365 יום בשנה, הם גם עובדות על מוצר אחד

אבשלום וילן:  אצלנו המחלבות תמיד עובדות על קשת של מוצרים ולכן הן פחות יעילות, אבל זה חלק מהסיפור וזה קשור לכשרות ולהיסטוריה

אבשלום וילן:  אני לא מציע לשנות כלום בנושאים האלה כי זה חלק מאתנו ואנחנו מתמודדים עם זה לאורך כל השנים

אבשלום וילן:         לכן אני חושב שה"עליהום" שמתחיל פה על המחירים, עם החמאה למשל, זה מאוד ברור, לכל המוצרים אין בישראל מערכת סיטונאית, זו האמת

אבשלום וילן:  לרשתות הגדולות יש עוצמה שאין כמעט לשום מדינה בעולם ולכן הן בסופו של דבר שולטות במחירים משום שהן מכתיבות לחקלאי מה מחיר הקניה, הן מוסיפות על זה כל מיני הוצאות שוליות ולכן הן שולטות

דוד ביטן: כשמדברים על מחיר מפוקח, זה לצרכן? אם יש מחיר מפוקח לצרכן, מה זה משנה? מה זה הן מכתיבות? יש מחיר מפוקח

אבשלום וילן: אמרתי ברמה הכללית

אבשלום וילן:  בחלב הן לא יכולות לעשות את זה, בפירות וירקות הן עושות את זה כל הזמן

דוד ביטן: עזוב, אנחנו מדברים על החלב

ליאור שמחה: ככל שהמחיר עולה, המרווח עולה

דוד ביטן: למה הכוונה במחיר מטרה? כמה הרפתן מוכר את זה? מי קובע את מחיר המטרה?      

ליאור שמחה: יש ועדה של האוצר ומשרד החקלאות

דוד ביטן: ואז אתה מוכר במחיר המטרה?     

אבשלום וילן: המנגנון בודק את ההוצאות של הרפתן וקובע את מחיר המטרה שהוא מחייב את כולם

דוד ביטן: זה חלק מהפיקוח?      

אלון שוסטר: זה חלק גם מהתוכנית הכוללת במצב של ירידה, זו ההתייעלות, ירידה לאורך השנים

ליאור שמחה: כל רבעון מודדים את מחיר המטרה

דוד ביטן: וכשביטלו את הפיקוח על המחיר, מחיר המטרה נשאר כמו שהוא?     

אבשלום וילן:   המנגנון של מחיר המטרה הוא פונקציה של ההוצאות ואז, גם בדרך כלל דורשים מהרפתנים לבטל גם על התייעלות ויש התייעלות די משמעותית

דוד ביטן:  אז מחיר המטרה יורד כל הזמן

אבשלום וילן: מה שקורה במנגנון התייעלות, שיש יתרון לרפתות הגדולות

אבשלום וילן:  פה יש בעיה לאומית לא פשוטה כי רפת משפחתית, שהיא יותר קטנה, היא בדרך כלל סופגת את זה הרבה יותר קשה, כי רפת של 600-800 פרות יודעת להתמודד

אבשלום וילן:  רפת של 50-60 פרות, פחות

דוד ביטן: מי המחלבות הגדולות, תנובה וכולם? או שאלה גם הקיבוצים

אלון שוסטר: אלה רפתנים, הוא מדבר על הייצור

אבשלום וילן: לרוב קיבוצים, או משק משפחתי שזה במושבים

אבשלום וילן:  גם במושבים יש היום התאגדויות, אבל זה הרבה יותר קשה ויש היגיון כלכלי מאוד גדול לשמור על המשק המשפחתי בגלל המשימות הלאומיות, שהוא פזור בעיקרו לאורך הגבול

אבשלום וילן:  ענף החלב מחזיק את האנשים 24/7 באותם מקומות

ליאור שמחה: אני רוצה לדבר על מחיר המטרה

ליאור שמחה:  בזמן שבמשכורות במדינת ישראל, הרווח הולך ועולה - אין דבר כזה שמשכורות ירדו, בטח לא בענף ציבורי - הרפתנים נשחקים ב-2% בשנה

ליאור שמחה:  זאת אומרת שכל שנה מורידים את השכר של הרפתנים ב-2% לשם ההתייעלות

ליאור שמחה:  כך המנגנון עובד אצלנו

ליאור שמחה:       בתוך המנגנון יש את מחירי התשומות, מחירי החשמל, מחירי הדלק, אין רווח לרפתן

ליאור שמחה:  הרפתן לא אמור להרוויח

ליאור שמחה:  יש לנו 35 רפתות שנסגרו רק השנה

ליאור שמחה:  איזה רפתות נסגרו? הרפתות הקטנות שהולכות ונסגרות

ליאור שמחה:  להיות רפתן במדינת ישראל זה מאוד מאוד קשה

ליאור שמחה:  החברים ברמת הגולן אומרים שהחליבה מתחילה בשלוש ולא בארבע, שעת שינה זה הרבה, בטח בלילה

ליאור שמחה:      להיות רפתן זה מאוד קשה

ליאור שמחה:  יש לנו כמעט 700 רפתות, כמעט 1,000 רפתנים, לא מעט עובדים

ליאור שמחה:  כל התעשייה הישראלית, החקלאות הישראלית מפרנסת עשרות אלפי משפחות

ליאור שמחה:  לפגוע, בשם הייבוא, ראינו כבר שהייבוא מעלה מחירים, לא מוריד מחירים

ליאור שמחה:  להביא עוד חלב מבחוץ זה להחליש את החקלאות הישראלית, להחליש את התעשייה הישראלית

ליאור שמחה:      אם אנחנו רוצים להוזיל מחירים ולהוריד את יוקר המחיה, כי כאן הדיון, צריך לחזק את החקלאות הישראלית, לחזק את התעשייה המקומית

ליאור שמחה:  נמצאים פה רפתנים מרמת הגולן, יושב פה ראש מועצת גולן חיים רוקח

ליאור שמחה:  לא מזמן נסגרה מחלבה ברמת הגולן

ליאור שמחה:  לרפתנים שם לא היה למי לתת חלב

דוד ביטן: בסוף זה הסתדר? היה על זה הרבה בתקשורת

ליאור שמחה: נכון

ליאור שמחה:  זה לא הסתדר

דוד ביטן: נדמה לי ששופרסל הצילה אותם?     

קריאה: לא הצילה אותם

קריאה:  הצילה את המחלבה, לא את הרפתנים

דוד ביטן: אבל הרפתנים נותנים להם, אני לא מבין

קריאה: הרפתנים לא קבלו כסף

ליאור שמחה: מה שקרה שהם לקחו את החלב של הרפתנים מרמת הגולן, מילאו מלאי, הגיע מפרק, מכרו את המלאי והרפתנים לא ראו את הכסף

דוד ביטן: רבותיי, תקשיבו, אנחנו מדברים על יוקר המחיה

דוד ביטן:  יכול להיות שלרפתנים מגיע סיוע וצריכים לעזור להם, זה לא קשור כרגע לדיון

דוד ביטן:  אני רוצה להבין מה צריך לעשות על מנת להוריד את המחירים בתחום הזה של המזון

ליאור שמחה: המדינה לא תומכת בחקלאות, לא תומכת ברפתנים, נהפוך הוא, היא מקשה

ליאור שמחה:  האגרות על העובדים הזרים הם האגרות הכי יקרות

ליאור שמחה:  מחירי המים הם המחירים הכי יקרים

ליאור שמחה:  להאכיל את בעלי החיים, זה הכי יקר

ליאור שמחה:  רוצים להוזיל את יוקר המחיה, תוזילו את המדף

ליאור שמחה:  אין מדינה בעולם שהמע"מ על מוצרי החלב הם באותו מחיר - - -     

דוד ביטן: נניח שהורדנו את היצור של הרפתנים, שירוויחו יותר

דוד ביטן:  איך זה משפיע על המחיר הסופי? אני צריך להפחית את המחיר בפיקוח בגלל שנתתי סובסידיה לחקלאים?  אם אני לא עושה את זה, אז מה יצא מכל הסיפור הזה?     

ליאור שמחה: צריך להוריד את המחיר במדף, לא בשרשרת

דוד ביטן: אבל מכיוון שזה מפוקח, אם אין פיקוח זה סיפור אחר, אבל בנושא הזה יש פיקוח

דוד ביטן:  אם זה מפוקח ועזרתי לרפתן בתחילת הייצור, אני מוריד את המחיר בפיקוח?     

איציק שניידר: אז הורדת את המחיר של החלב בשאר המשק ואז המחלבות יורידו - - -      

דוד ביטן: אז אני מוריד את המחיר של הפיקוח

ליאור שמחה: אני מאוד בעד לעזור לרפתנים

דוד ביטן: אבל אז המחיר לא ירד

ליאור שמחה: צריך לזכור ש-50% ממוצרי החלב הם בכלל לא בפיקוח

ליאור שמחה:  אם אתם עוזרים לנו, אז 50% לא בפיקוח

ליאור שמחה:  דבר שני אני אומר ביושר, כדי להוריד את יוקר המחיה תסבסדו את המדף ולא את השרשרת

ליאור שמחה:  זה לא יגיע בסוף לצרכן

דוד ביטן: אז לתת לסופר את הכסף?     

ליאור שמחה: תורידו את המע"מ

ליאור שמחה:  בכל העולם אין מע"מ על החלב ואם יש מע"מ, זה ב-9%

ליאור שמחה:  אין כמו מדינת ישראל שלוקחת 17% על המע"מ

ליאור שמחה:  אין דבר כזה בעולם

קריאה: ואז יעלו את המחירים בסופר

ליאור שמחה: אז שיורידו את הפיקוח

ליאור שמחה:  שהפיקוח יוריד את המחיר, אם זה בקצה השרשרת, זה לא יגיע לציבור

דוד ביטן: הבעיה של המע"מ היא לגבי כל המוצרים, גם לגבי דירות

דוד ביטן:  אולי 60% מעלות הדירה קשור למדינה

דוד ביטן:  זה טיעון שהוא טוב לגבי כל יוקר המחייה, אין על זה ויכוח

דוד ביטן:  במצב הנתון, מה אפשר לעשות כדי להוריד את המחיר?     

ליאור שמחה: להוריד אגרות, להוריד את מחיר המים, להוריד את מחיר המס, יש הרבה מה לעשות     

קריאה: להוריד את מחיר המטרה, בסוף יש את מחיר המטרה

דוד ביטן: אם אני מוריד את מחיר המטרה אז החקלאי מפסיד

דוד ביטן:  אם זה מוריד את המחיר המפוקח, הבנתי, אבל מה עם - - -      

אלון שוסטר: אם ההוצאות יורדות אפשר להוריד

דוד ביטן: ומה עם אלה שלא מפוקחים? איך אני יוצר מצב שזה יבוא לצרכן ולא לסופר?     

יצחק קרויזר: תודה רבה על דיון חשוב מאוד

יצחק קרויזר:  כלל צריך להתייחס לחקלאות הישראלית לא בהכרח במספרים ולחזור להסתכל עליה כאתגר ציוני של מדינת ישראל, בטח בממשלה ציונית שכזו ולחזק את החקלאים שבקצה

יצחק קרויזר:  זה נכון לרפתנים וזה נכון גם לענפים אחרים שבסופו של יום, כפותחים את היבוא, המחיר לצרכן לא יורד ומי שמשלם את המחיר זו אותה רפת בקצה רמת הגולן, בנוב, שאוכלת אותה ונסגרת

יצחק קרויזר:       יכול מאוד להיות  שבתוך הוועדה הזו צריך לייצר מנגנון אחר שמצד אחד יחזק את החקלאי, שיש גם שליחות ציונית לרפת שנמצאת על הגבול ומחזיקה את השטח וגם תביא מנגנון של תחרות מקומית בשוק המקומי בלי הייבוא ונשמור על מחיר נוח לצרכן לקבל מוצר איכותי ישראלי במחיר הגיוני

דוד ביטן: תודה

דוד ביטן:  נציגי המחלבות הגדולות בבקשה

ענת גרוס שון: ענת גרוס שון, מנכ"לית חטיבת החלב של תנובה

ענת גרוס שון:  ראשית אני רוצה לברך על הדיון הזה, אני חושבת שמשק החלב הוא משק משמעותי וחשוב

ענת גרוס שון:  מוצרי החלב הם המוצרים הכי בסיסיים בצלחת של הצרכן הישראלי

ענת גרוס שון:  מספיק להסתכל על עשרת המוצרים המובילים במכר בישראל ולראות שמוצרי החלב מככבים בחמישה מתוך עשרה הנמכרים

ענת גרוס שון:  זה חשוב על רקע אמירות כאלה ואחרות על משק החלב

ענת גרוס שון:  הגיע הזמן שיתקיים דיון כמו שהדיון הזה נעשה, בצורה מעמיקה שמנסה להבין את הבעיות המבניות שיש בשוק החלב

ענת גרוס שון:  אז תודה קודם כל על הדיון הזה

ענת גרוס שון:      אני מצטרפת לקודמי ואומרת, ענף החלב מתוכנן בכל העולם

ענת גרוס שון:  לא המצאנו את השיטה, כל השאלה זה רק מי שמתכנן את הענף, האם אלה המחלבות, האם יצרני החלב שאלה הרפתנים, או הממשלה

ענת גרוס שון:  ישראל החליטה שכמדיניות היא זו שמתערבת והיא זו שמתכננת, אבל ענף החלב, בגלל המורכבות שלו, בגלל שאנחנו עוסקים עם בעלי חיים, חייב להיות מתוכנן כדי לאפשר בסוף הגעה של מוצרי חלב לכל אזרח בישראל

ענת גרוס שון:  זה ביטחון המזון, נגישות למזון בסיסי ויסודי

ענת גרוס שון:  לכן זו החשיבות העליונה של ענף החלב, כדי שיהיה מתוכנן ונוודא שלא יהיה מחסור

ענת גרוס שון:            לגופו של ענין ולשאלות שנשאלו פה בנושא של הפערים בינינו לבין העולם

ענת גרוס שון:  פתחת ואמרת כבוד היושב-ראש, על פערים של 79%, אם מבטלים את שער החליפין שיש נטייה להתעלם ממנו, הפער בינינו לבין במקרה הטוב הם 50%

ענת גרוס שון:  הוא מוסבר בשלושה גורמים מרכזיים: המע"מ, שכבר נגעו בזה קודם, יש פער אינהרנטי בינינו לבין העולם

ענת גרוס שון:  אנחנו מדברים בישראל על מע"מ של 17% בענף המזון בעולם המע"מ הממוצע הוא 9% ויש מדינות בעולם שמחירי החלב, בגלל החשיבות והיסודיות שלהם הם אפילו באפס אחוז

ענת גרוס שון:  אז נניח לטובת הדיון ש-10% בפער בינינו לבין העולם מוסבר באמצעות המע"מ

ענת גרוס שון:      נושא הכשרות, שלהערכתנו קשה יותר לטפל בו במדינת ישראל, במע"מ אפשר לטפל וכבר דובר על זה

ענת גרוס שון:  ההערכה הזהירה שלנו שנושא הכשרות מהוות 10% ויש שיגידו בצורה קיצונית יותר 15% מהפער

ענת גרוס שון:  הפער הזה בכשרות זה לא כי שלחנו משגיח כשרות לייצר בחו"ל - - -      

דוד ביטן: יש פער, אבל 15% זה מוגזם

ענת גרוס שון: לכן אני לוקחת 10% ואני אסביר למה

ענת גרוס שון:  נאמר על ידי איציק שזה כ-8%, אנחנו מעריכים את זה כ-10%

ענת גרוס שון:  הפער הזה לא מתמצה בזה ששלחנו עכשיו משגיח שישגיח בייצור בחו"ל, הוא מתחיל בזה שכשאנחנו מייבאים חומרי עזר לתעשייה כמו מחמצות, כמו אינזימים, כמו מחיות פרי וכו', המפעלים בעולם שמייצרים את זה עבורנו עוצרים את המפעלים, פועלים על סמך דרישות הכשרות שלנו ולכן זה מייקר את חומרי העזר שאנחנו משתמשים בהם בתעשייה

ענת גרוס שון:       לצד זה יש כמובן את עלות השגחה, אבל העלות הכי משמעותית בהקשר הזה היא העלות התשואה להון

ענת גרוס שון:  המפעלים בישראל עובדים 5

ענת גרוס שון: 5 ימים בשבוע בעוד שהמפעלים בעולם עובדים 365 לכאורה

ענת גרוס שון:  הזמן היחידי שמפעלים בעולם עוצרים ייצור זה בקריסמס ובראש השנה

ענת גרוס שון:  מעבר לזה הם עובדים כל הזמן

ענת גרוס שון:  המשמעות היא שיש פער של 21% בתשואה להון וזה מאוד משמעותי

ענת גרוס שון:      אני אסגור את זה בנושא היעילות

ענת גרוס שון:  בעולם מרבית המחלבות הגדולות ואפשר לסקור את כולן, מייצרות לרוב מוצר אחד, שניים, שלושה או קווי מוצר שטכנולוגית מיוצרים אותו דבר

ענת גרוס שון:  אי אפשר כמעט למצוא בעולם, כולל המחלבות הגדולות בעולם, מחלבות שמייצרות מנעד כל כך רחב, מגבינות קשות, חלב, יוגורטים, מעדנים, גבינות מלוחות, גבינות רכות, קוטג', לבן, כמו שהמחלבות מייצרות בישראל והדבר הזה גוזר אינהרנטית חוסר יעילות

ענת גרוס שון:  כל זה כ-10% בפער והגענו ל-20%

דוד ביטן: הבנו למה המחיר גבוה, מה עושים?     

ענת גרוס שון: תכף אגיע לפתרון

ענת גרוס שון:  הנושא השלישי, כששניים מתוך השלושה שציינתי ניתנים לפתרון, הנושא השלישי זה מחיר החלב הגולמי

ענת גרוס שון:  המחר שאנחנו קונים מהרפתנים, בו יש פער אינהרנטי בינינו לבין העולם

ענת גרוס שון:  דובר על המזון שנקנה, כי אין לנו אחו טבעי

ענת גרוס שון:  בעולם הפרות רועות באחו כשמונה חודשים בשנה מתוך 12 חודשים, ארבעה חודשים בגלל השלגים והקור הם אוכלות מזון מוכן וכל השאר באחו

ענת גרוס שון:  בישראל אין לנו שטחים, הפרות ניזונות מייבוא של גרעינים ושאר תערובות שאנחנו מייצרים בארץ

ענת גרוס שון:       הסיבה השנייה היא סיבת הסובסידיות, התמיכות הישירות שבכל מדינה כמעט בעולם, בוודאי ב-OECD הרפתנים מקבלים תמיכה מהמדינות כי המדיניות בכל העולם היא מצד אחד לשמור על החקלאות, החקלאות היא נכס אסטרטגי בכל מקום בעולם ומצד שני, על ביטחון המזון ועל נגישות המוצרים

ענת גרוס שון:  לכן המדיניות בעולם אומרת, נתמוך ביצרנים, נאפשר להם המשך ייצור וחקלאות מקומית, אבל נקל את העומס מציבור הצרכנים

ענת גרוס שון:  הסיבה השלישית זה שער החליפין, זה מסביר את נושא החלב הגולמי

ענת גרוס שון:  זה מהוות כ-20%-25% בפער שיש

דוד ביטן: מה העלות של המזון לפרות

קריאה: 50% עד 60% מעלות ליטר חלב זה מזון

דוד ביטן: אם נשפר את נושא הנמלים, בכמה זה יכול להוזיל את המחיר? בישיבה שעשינו אתם, אמרו שהקנסות וההפסדים של היבואנים בעניין הזה מתקרב ל-400 מיליון שקל בשנה

דוד ביטן:  לא רק חיטה, גם הדברים שלכם

דוד ביטן:  בכמה זה יכול להוריד את המחיר?     

ליאור שמחה: קשה לדעת

דוד ביטן: נניח שפתרנו את הבעיה בנמלים, המחיר לא ירד?     

איציק שניידר: המחיר ירד, להערכתי וזה לא מדויק בסביבות ה-2% לא יותר מזה

דוד ביטן: איך יכול להיות? חלק ממחיר הגרעין שמגיע אליך קשור למחיר הקנסות שהוא משלם בגלל שלא מפנים בזמן

דוד ביטן:  אתה אומר לי 2%, אתה מבין למה המחיר לא יכול לרדת במדינה הזו, פותרים בעיה וזה לא משפיע על המחיר בסוף

ליאור שמחה: אצלנו זה ירד בהרבה

ליאור שמחה:  נניח שמחיר המטרה ירד בכ-10%, מחיר המחלבות ירד בין 5% ל-10%, עדיין, המחיר במדף ירד ב-2

ליאור שמחה: 5%

דוד ביטן: אחת הטענות של הנמלים זה שינוע מהנמל אליכם

דוד ביטן:  כשמגיעים אליכם, הם יכולים לעבוד בלילה, אבל המפעלים סגורים, לא יכולים לקלוט

דוד ביטן:  האם הבעיה תיפטר

דוד ביטן:  אם נפתור את בעיית השינוע זה יוריד? צריך לפתור את השרשרת הזו, המחיר כל הזמן עולה כי יש קנסות על גבי קנסות

דוד ביטן:  מישהו צריך לקלוט את הסחורה הזו

קריאה: מכוני תערובת

דוד ביטן: אז מכוני התערובת סגורים בלילה, מגיעה המשאית ואין לה למי לתת

איציק שניידר: אדוני היושב-ראש, לא זו הנקודה, הבעיה בנמלים זה העומס וזה שאוניות מתעכבות מחוץ לנמל

דוד ביטן: את הבעיה שם למדנו

דוד ביטן:  עכשיו אני מתעסק בבעיות אצלך

דוד ביטן:  הייתי בדיון אחר שם עלו הבעיות האלה

דוד ביטן:  אני שואל אותכם, גם אם נפתור להם אתה בעיה, עדיין ניתקע אתכם בקליטה של המוצרים

ליאור שמחה: הרפתנים ישמחו לכל פתרון אפשרי

ליאור שמחה:  אנחנו אומרים תודה אמיתית לכל פתרון אפשרי

דוד ביטן: הכול טוב ויפה

דוד ביטן:  אני צריך להוריד את המחיר, לא שתגיד לי תודה

דוד ביטן:  אני רוצה להבין איך מורידים מחירים

דוד ביטן:  רק מעלים, אף פעם זה לא יורד

איציק שניידר: צריך להוריד את מחיר המטרה

דוד ביטן: ברור, אבל אתה לא מבין שיש תוספת למחיר שלנו בגלל בעיות אחרות

דוד ביטן:  זה כל העניין, היזם מפסיד, היבואן מפסיד, אז מפילים את זה על הצרכן

דוד ביטן:  בסוף זה מתגלגל אליו

איציק שניידר: אין מה להתווכח, כל מה שיוריד את מחיר המטרה יביא להוזלה במחיר החלב

דוד ביטן: נגיד שמחיר המטרה ירד ב-20% לצורך העניין, כמה יורד המחיר אצלך? החומר הגיע אליך, ייצרת אותו, מכרת לספר

דוד ביטן:  בכמה המחיר יורד אצלך כשאת מוכרת לסופר כתוצאה מזה שהורדת את מחיר המטרה ב-20%

ענת גרוס שון: בסביבות 10%-15%     

דוד ביטן: למה לא 20%?     

ענת גרוס שון: כי החלב הגולמי הוא 50% מעלות ייצור החלב הגולמי

ענת גרוס שון:  לכן, בעוד עלויות אחרות גם משפיעות, החלב הגולמי מהווה 50% מעלות הייצור, אין לזה אח ורע בתחום המזון שחומר גלם אחד מהווה 50%

ענת גרוס שון:  הערכה שלי שנושא ההובלה הוא חשוב אבל לא משמעותי בשינוי של המחיר

ענת גרוס שון:  צריך לקרות פה שני דברים: מחיר המטרה צריך לרדת והדרך להוריד את מחיר המטרה היא סובסידיות ישירות ותמיכות ישירות כמו ששיש בעולם

ענת גרוס שון:  זה מה שנעשה בעולם, אפשר ללמוד מהעולם, זו המלצה חד משמעית של ה-OECD כבר מ-2015

דוד ביטן:   מי קובע את מחיר המטרה? האוצר?     

ענת גרוס שון: יש ועדת יישום שיושבים בה נציגים של האוצר, החקלאות, מועצת החלב ונציגי הרפתנים

ענת גרוס שון:  ככה נקבע מחיר המטרה, הוא נקבע כל רבעון

ענת גרוס שון:  הדרך להוריד את מחיר המטרה היא סובסידיה של המדינה

ענת גרוס שון:  זו המלצה של ה-OECD מ-2015, ככה כל העולם עובד, אין סיבה שבישראל זה יתנהל אחרת

ענת גרוס שון:  זה יוריד את מחיר המטרה וכיוון שמחיר המטרה משפיע על כל מוצרי החלב באשר הם, המפוקחים ירדו וגם הלא מפוקחים ירדו

דוד ביטן: היום אין סובסידיה, נכון? מה הסובסידיה שצריך לתת לרפתנים בכוונה להוריד את מחיר המטרה ב-10%? כמה זה בכסף?     

ענת גרוס שון: 10% להוריד את מחיר המטרה - - -      

ליאור שמחה: זה 5% אצלך, 2

ליאור שמחה: 5% אצל הרשתות, שייקחו את זה בהנחות שהן קונות ממך

ליאור שמחה:  זה לא יקרה, זו האמת

ליאור שמחה:  אם אנחנו נוריד ב-10%, אתם תורידו ב-5%, הרשתות יורידו ב-2

ליאור שמחה: 5% והם ידפקו אתכם בהנחות

דוד ביטן: אז אתה אומר שזה בחיים לא יגיע לצרכן

ליאור שמחה: נכון

ליאור שמחה:  לכן אני אומר שהדרך להוריד לצרכן זה להוריד את המדף

ליאור שמחה:  אחרת זה לא יגיע בחיים

ליאור שמחה:  גם במחירים המפוקחים, כשביקשנו ממשרד האוצר לבטל את ההנחות בין הרשת למחלבה, כי יש הנחות מאחורי הקלעים, הם לא הסכימו

דוד ביטן: מי לא הסכים?     

ליאור שמחה: האוצר

ליאור שמחה:  אתה תוריד לנו, זה ישתרשר למחלבות, ישתרשר למחלבות ובסוף הרשת תיקח את זה דרך ההנחה הקמעונאית

דוד ביטן: לא קיבלתי תשובה, כמה כסף צריך כדי להוריד 10%

ענת גרוס שון: זה ישתרשר לצרכן ואני אסביר למה

ענת גרוס שון:  אני מדברת בשם תנובה, היום, מבחינת מפוקחים, 50% מהמוצרים שלנו מפוקחים

ענת גרוס שון:  50% זו מסה קריטית

ענת גרוס שון:  בסוף יש ועדת מחירים שמחשבת את זה, אם מחיר המטרה יורד, זה משתרשר מיידית למפוקחים

ענת גרוס שון:  אגב, זה היה פה, זה היה פה כשמחיר החלב ירד בשנת 2013-2014, ירדו המחירים המפוקחים

ענת גרוס שון:       היופי בענף הזה, שהוא שונה מכל ענפי המזון האחרים כי הוא שקוף לחלוטין

ענת גרוס שון:  בכל רגע נתון אפשר להיכנס למשרד החקלאות, למועצת החלב, לראות מה מחיר החלב בכל שנה ומה המחירים המפוקחים

ענת גרוס שון:  כשיורד מחיר המטרה, חד משמעית יורדים המחירים המפוקחים וגם הלא מפוקחים יורדים בגינם

ענת גרוס שון:  אני יכולה לדבר בשם תנובה, שבשנים עברו, כשירד מחיר המטרה, ירדו המחירים הלא מפוקחים לצדם

ענת גרוס שון:           לכן, פעולה של הורדת מחיר משמעותית במחיר המטרה, אני אומרת את זה באחריות מלאה, תוביל להורדת מחירים לצרכן

ענת גרוס שון:  לצד זה המע"מ

ענת גרוס שון:  10% בהורדת מחיר המטרה זה 360 מיליון שקלים בתקציב המדינה

ליאור שמחה: 20% אצלי כמה זה לצרכן?     

דוד ביטן: אפשר לעשות ניסיון לחצי שנה ולראות מה ההשפעה של זה במחיר הסופי

דוד ביטן:  זה דבר שניתן לבדיקה

ליאור שמחה: גם עם החמאה אמרו שנעשה ניסיון

ליאור שמחה:  נוריד את החמאה מפיקוח ונעשה ניסיון

דוד ביטן: נתייחס בסוף לחמאה

דוד ביטן:  זה ברור מה שקרה בחמאה כי זה לא יכול להיות דבר כזה

דוד ביטן:  יש לכם גם חלק בעניין כי הורדתם את כמות הייצור

דוד ביטן:  אתם עושים בדיוק מה שעושים הקבלנים, כשיש הרבה דירות שיוצאות לשיווק הם לא מוציאים להיתרים, שהמחירים לא ירדו

דוד ביטן:  בסוף הם מווסתים את המחיר

דוד ביטן:  אתם עשיתם אותו דבר בנושא החמאה, לא צריך להיות גאון כדי לראות את זה

טל וזנה: טל וזנה, מנכ"ל טרה

טל וזנה:  אני רוצה להעמיד כמה דברים על  דיוקם

טל וזנה:  מחיר המטרה בשנה האחרונה עלה מעל 20%

דוד ביטן: למה עלה?     

טל וזנה: עלה בצורה דרמטית, בעיקר בנושא המזון, מלחמת רוסיה אוקראינה, תשומות המזון

דוד ביטן: מה קשורה המלחמה?      

טל וזנה: הגרעינים, התירס

דוד ביטן: בכמה עלו הגרעינים?     

ליאור שמחה: במאות אחוזים

ליאור שמחה:  מוצרי החלב עלו בעולם מעל 30%

דוד ביטן: עכשיו זה ירד

דוד ביטן:  כל המוצרים מאוקראינה ירדו

דוד ביטן:  כך כתוב בעיתון

ליאור שמחה: החמאה בעולם עלתה ב-150%

דוד ביטן: עזוב את החמאה, מדברים עכשיו על גרעינים

טל וזנה: כמו שנאמר, מחיר המטרה הוא התשומה הקריטית ביותר למחלבה מייצרת

טל וזנה:  אני 25 שנה בתעשיית החלב, אין משהו קריטי כזה וצריך להבין, נפל דבר

טל וזנה:  בשנה ורבע האחרונות נפל דבר, מעולם לא הייתה עליה כל כך דרמטית של מחיר המטרה

טל וזנה:  מחיר המטרה קפץ ברבעון אחד ב-30 אג'

טל וזנה:  זה חסר תקדים ומעולם לא היה

דוד ביטן: זה העלה את המחיר של המוצר בפיקוח או של המוצרים האחרים?     

טל וזנה: פה הצרה, שהמחיר בפיקוח לא עלה

טל וזנה:  אני מייצג מחלבה שמעסיקה מעל 500 עובדים באזור פריפריה לא פשוט, בעוטף עזה, בנתיבות, שדרות

טל וזנה:  90% מהעובדים שלנו מגיעים מהפריפריה הזאת

טל וזנה:  מנגנון הפיקוח עובד בצורה כזו שמחיר המטרה מתעדכן באופן אוטומטי לכל רבעון, מחיר המפוקחים לא מתעדכן

טל וזנה:  מחיר המפוקחים תוקן ב-4

טל וזנה: 9% כאשר הוא היה אמור להיות בעליה הרבה יותר גדולה

טל וזנה:       אני רוצה לסבר את אוזן היושב-ראש, שיש מיעוט קיצוני של שחקנים בענף המפוקח

טל וזנה:   יש שתי מחלבות בארץ שמייצרות חלב מפוקח

טל וזנה:  זה הכול

טל וזנה:  מחלבת טרה מהווה פחות מ-10% נתח שוק

טל וזנה:  עם כל הקשיים שתוארו כאן קודם - - -      

דוד ביטן: אז מי מייצר? תנובה ושטראוס?     

טל וזנה: תנובה וטרה

טל וזנה:  שטראוס לא מייצרים חלב מפוקח

ענת גרוס שון: תנובה מהווה 70% מהשוק המפוקח בישראל והיא רק עולה

טל וזנה: הפעילות הזו היא פעילות שמפסידה

דוד ביטן: יש לי הערה מהמ

דוד ביטן: מ

דוד ביטן: מ, שהירידה בכמות ייצור החמאה קשורה למחלבות ולא לרפתנים

דוד ביטן:  תנובה שטראוס וכו' מקבלות מהרפתנים חלב גולמי ממנו מייצרים חמאה, הפרדת חלבון משומן, הם בחרו לעשות שימוש בשומן למוצרים אחרים ללא קשר לייצור של הרפתנים

דוד ביטן:  מה שאמרתי, שהם מווסתים את הייצור, אתם גם עושים את זה באותה מידה

דוד ביטן:  זאת אומרת שבשיטה הזאת אתם בעצם קובעים את המחיר

טל וזנה: ממש לא

דוד ביטן: למה לא? אז המ

דוד ביטן: מ

דוד ביטן: מ

דוד ביטן:  לא יודע מה שהוא מדבר?      

ליאור שמחה: אולי תגידי גם ששלחו לכם תיקונים על דוח שלכם שהצגתם, הוא לא ממש נכון

איציק שניידר: הם הציגו דוחות משנים לא רלוונטיות

דוד ביטן: מה קרה? המ

דוד ביטן: מ

דוד ביטן: מ הוא גוף ניטרלי, בינתיים, לא גוף שיש לו מטרה מיוחדת ללכת נגדכם

בת חן רותם: שמי בת חן רותם ממרכז המחקר והמידע של הכנסת

בת חן רותם:  בנוגע להערה על ייצור החמאה, ממה שהבנו בשיחות עם גורמי מקצוע בענף, המחלבות מקבלות את החלב הגולמי וזו הדרך שלהם ליצור ויסות בשוק שדורש ויסות

בת חן רותם:  יש עונות בשנה שיש ייצור יתר של חלב ויש עונות שיש ייצור חסר של חלב

בת חן רותם:  המכונות יודעות באמצעות החלב הגולמי לווסת את החלב בצורה כזו שיהיה חלב באופן מתמיד ממוצרי חלב על המדפים

בת חן רותם:  הם עושים את זה בהפרדה של חלבון ושומן

בת חן רותם:  מהחלבון מייצרים אבקת חלב שגם נסחרת בעולם ומהשומן מייצרים שמנות וחמאה

בת חן רותם:  זו שיטה שהם משתמשים בה, זה לעניין ההתייחסות לייצור החמאה

דוד ביטן: זאת אומרת שהם ויסתו את הייצור ואז המחיר עלה

בת חן רותם: את השיקולים של המחלבות בנוגע לכמות ייצור החמאה, אנחנו לא יכולים לדעת, אלו שיקולים של חברות פרטיות

בת חן רותם:  אבל הדרך, זו הדרך

ענת גרוס שון: אני ממש מבקשת להתייחס ולהסביר את הדבר הזה

דוד ביטן: עכשיו טרה מדברים

דוד ביטן:  לפי השיטה שאתם מייצרים 70% מהמוצרים, אולי הממשלה תקנה את תנובה ואז נוריד את המחיר

דוד ביטן:  70% זה המון

ענת גרוס שון: אני חושבת שלייצר 70% מהמפוקחים במדינה זה מראה על אחריות בלתי רגילה

דוד ביטן: כל הכבוד

דוד ביטן:  הבנתי

אריאל קלנר: הערה בנושא, אם קונים את החלב הגולמי כדי לווסת וכדי לשמור על כמות שתהיה בשוק, לא אמור להיווצר חוסר, לפחות בחמאה

ענת גרוס שון: יש עניין של חוסר בשומן

ענת גרוס שון:  הבעיה זה השומן

ענת גרוס שון:  נניח שהחלב עשוי משני רכיבים, הוא עשוי מקצת יותר כי יש בו מינרלים וויטמינים, נניח שהוא עשוי מחלבון ושומן 50%-50%

ענת גרוס שון:  הביקוש לשומן בשנים האחרונות עלה, גם בעולם, לא סתם דובר קודם על מחיר החמאה שעולה בעולם, הביקוש לשומן בשנים האחרונות עולה בצורה דרמטית כי יש מגמות צרכניות

ענת גרוס שון:  קולינריה, אנשים מבשלים יותר בשומן, דיאטות מסוגים מסוימים שצורכות יותר שומן

דוד ביטן: יש דיאטה כזו?     

ענת גרוס שון: יש הרבה

ענת גרוס שון:  שומן וחלבון זה דבר מעולה

ענת גרוס שון:  זה מייצר ביקוש מאוד גדול לשומן

ענת גרוס שון:  מה שקורה בשנים האחרונות הוא שיש חוסר הלימה בין הביקוש לחלבון ולשומן

ענת גרוס שון:  הפער ביניהם נפתח 1:4

ענת גרוס שון:  זה אומר שעל כל ייצור של ליטר חלב הביקוש לשומן הוא פי 4 מהחלבון

ענת גרוס שון:  מה שיוצר חוסר איזון בחלב

ענת גרוס שון:  אם רוצים להגיע למצב בו אנחנו מייצרים ומספקים את כל הביקוש לשומן אנחנו חייבים לייצר פי 4 חלב

ענת גרוס שון:  אם אנחנו מייצרים פי 4 חלב אנחנו מייצרים עודפים של חלבון שאין לתעשייה מה לעשות אתם ואז צריך להיפטר מהם וזה עולה המון כסף למשק הישראלי

ענת גרוס שון:  לכן מה שקורה, עושים אופטימיזציית שומן

ענת גרוס שון:  השומן הוא לא רק לשמנת

ענת גרוס שון:  כל מוצר שיש בו שומן צריך שומן

ענת גרוס שון:  החלב 3% שומן כי הוא בסקייל גדול, אבל שמנת מתוקה עולה - - -      

דוד ביטן: אז מה את עושה עם זה?     

ענת גרוס שון: אנחנו עושים אופטימיזציה לכמות השומן וקודם כל מחלקים את השומן לכל המוצרים ובסוף, את מה שחסר מנקזים לחמאה

ענת גרוס שון:  אני אתן דוגמה פשוטה, שמנת מתוקה היא 38% שומן, היא מפוקחת

ענת גרוס שון:  חמאה היא 82% שומן

ענת גרוס שון:  אז אם יש לי 2 גרם שומן, עדיף שאתן את זה לשמנת המתוקה ולא לחמאה, כי אם אני נותנת את זה לחמאה השלמתי את החוסר בחמאה אבל יצרתי שתי יחידות של חוסר בשמנת אל מול אחת חמאה

ענת גרוס שון:  לכן הלוגיקה אומרת שהמוצר הכי עתיר שומן, שהוא החמאה, יהיה אחרון בסדרה שמקבלת את השומן

ענת גרוס שון:      דבר שני, החמאה בסוף היא מוצר סחיר

ענת גרוס שון:  השמנת המתוקה שעשויה מחלב טרי היא מוצר לא סחיר

ענת גרוס שון:  לכן אופטימיזציית השומן כאשר יש חוסר שומן אומרת שמחלקים לכל המוצרים הטריים את השומן, חלב, שמנת חמוצה, שמנת מתוקה, גבינות רכות וגבינות לבנות, כולן שותות שומן

ענת גרוס שון:  בסוף משאירים לחמאה כי היא שותה הכי הרבה שומן ולכן היא נשארת בחוסר

ענת גרוס שון:  המציאות היא שאין מספיק שומן בענף וזה מה שקורה גם בעולם ולכן מחירי החמאה בעולם מאמירים

טל וזנה: אני מבקש להשלים את דבריי

טל וזנה:  כמו שאמרתי, נפל דבר בשנה האחרונה, מחיר המטרה הגיע למחירים שלא ראינו ולא הכרנו,  עלייה של מעל 20% בשנה, כאשר המחירים המפוקחים שאמורים לשמור על האיזון ועל התכנון בשוק הזה לא עלו בהתאמה לחלוטין, בניגוד לכל ההמלצות המקצועיות של הוועדות הבין משרדיות המכובדות שיושבות פה

טל וזנה:        הדבר הזה גורם לכך ששורה ארוכה של מוצרים הם מוצרים מפסידים

טל וזנה:  המוצרים האלה הם מוצרים שמפסידים כסף

טל וזנה:  יש שתי מחלבות בלבד בארץ שמייצרות

טל וזנה:  ישאל את עצמו כל אחד למה זה המיעוט הזה של שחקנים בענף של חלב ניגר, שחסמי הכניסה מאוד לא גדולים? המחלבה השלישית שניסתה לייצר חלב מפוקח הגיעה לדיונים פה בנסיבות מעציבות ביותר, מחלבות רמת הגולן

דוד ביטן: אז איך תנובה מייצרת 70% מזה? אם היא מפסידה?     

איציק שניידר: אני אגיד לך, תנובה, מתוקף הגודל שלה מגלה אחריות לאומית והיא שותפה אתנו

איציק שניידר:  כשחסר חלב, עושים את כל המאמצים על מנת לייצר חלב כ זה מוצר בסיסי

איציק שניידר:  הם ראויים לשבחים על המאמצים וההשקעות שהם עשו בתחום הזה, בזמן שמחלבות אחרות ברחו מזה

דוד ביטן: טוב, אז לא נקנה את תנובה אם כך

טל וזנה: דבר שני, דובר קודם רבות, אני סומך את ידי על כל מה שנאמר לגבי הרפתנים ולגבי העבודה הקשה שנעשית, בעיקר בפריפריה

טל וזנה:  יש שם סיטואציה שהחלב המפוקח, שמהווה גם אצלנו נתח לא קטן בסל הייצור שלנו, ככל שילך ויצטמצם והוא ילך ויצטמצם, ההשפעה, גם על המחלבות גם על הרפתנים, על כולם מסביב, תהיה השפעה מאוד לא טובה ואני חושש שהתסריט שראינו בצפון יכול לחזור גם בדרום

טל וזנה:      אני רוצה לשים על השולחן, צריך להבין שהפעילות הזו היא פעילות מפסידה

טל וזנה:  אנחנו מפסידים כסף ואנחנו לא יכולים להמשיך לעשות את זה

טל וזנה:  אנחנו לא יכולים להמשיך את הפעילות הזו

טל וזנה:  אם רוצים לפתח את השרשרת היא צריכה להיות מפוקחת לכל אורכה

טל וזנה:  לא יכול להיות שאנחנו נספוג את ההפסדים האלה

טל וזנה:  המחלבה שלנו סופגת הפסדים עצומים, לא אכנס למספרים אבל באמת שאלה הפסדים עצומים, כל אחד יכול לעשות את המתמטיקה

דוד ביטן: מה אתה ממליץ? מה זה אומר לכל אורכה?     

טל וזנה: המקטע של הרפתנים יחסית מסודר

טל וזנה:  יש שם את מחיר המטרה שמתעדכן

טל וזנה:  אנחנו, המחלבות, אמורים לקבל את ההגנה של עדכון מחיר אוטומטי, שזה אמור להיכנס עכשיו בהסכם שנחתם ואפשר יהיה להתייחס אליו בהמשך

טל וזנה:  גם כל מה שדובר על הייבוא, צריך להבין שהכניסה של הייבוא לפה, אני לא צריך להרחיב על המשמעות שלה

טל וזנה:  כל ליטר חלב שנכנס לפה, או כל טון מוצר שנכנס לפה, המשמעות שלהם ברורה

טל וזנה:  הקמה של קו ייצור בעולם החלב תלוי במורכבות שלו, היא בין שנתיים לחמש שנים

טל וזנה:  כשיש חוסר ודאות רגולטורית, כשהמנגנונים לא מתקיימים כמו שהם אמורים להתקיים, אנחנו לא יודעים לאן לכוון את התוכנית האסטרטגית ולא לכוון את מדיניות ההשקעות

דוד ביטן: מי צריך לעשות את זה? משרד הכלכלה? משרד החקלאות?     

טל וזנה: כשם כללי, הרגולטור

טל וזנה:  יש שיח רצוף עם המשרדים, עם מועצת החלב, עם השחקנים בענף

דוד ביטן: אבל לפי השיטה שלך, המחיר רק יעלה כל הזמן

טל וזנה: המחיר כבר עלה ואנחנו צריכים להסתכל על זה

טל וזנה:  בכל העולם

טל וזנה:  מחיר המטרה באירופה קפץ קרוב ל-40%

דוד ביטן: אני שומע שבסופו של דבר בישראל תמיד עולה

דוד ביטן:  בכל העולם זה לא תמיד עולה

דוד ביטן:  עובדה שיש הבדל במחיר בסופר בישראל לעומת מקומות אחרים

דוד ביטן:  תמיד מאשימים את המע"מ ואת המלחמה באוקראינה

דוד ביטן:  הבנו את זה, עדיין המחיר בישראל לא יורד ואנחנו מנסים למצוא פתרונות לדברים האלה

דוד ביטן:  מה שאתה אומר, שאתה מפסיד ועכשיו צריך להעלות את המחיר בגלל זה

דוד ביטן:  אני לא רוצה שתפסיד אבל אני גם רוצה שהמחירים ירדו

דוד ביטן:  יכול להיות נגלה שבתחום החלב אי אפשר להוריד את המחירים

טל וזנה: הרמה של התעשייה בארץ לא נופלת ועומדת קו אחד עם כל המחלבות הכי מפוארות בעולם המתקדם

טל וזנה:  לדבר הזה יש עלויות

רענן קובלסקי: רענן קובלסקי משטראוס

רענן קובלסקי:  ככל שהדיון מתפתח הנקודה המרכזית שאני יכול להוסיף זה שזה ענף מורכב, משמעותי וחשוב ולא יהיה רכיב אחד שאם נטפל בו זה יקרה

רענן קובלסקי:  מדובר בענף משמעותי לכולם ולנו מאוד חשובה התעשייה וגם החקלאות

רענן קובלסקי:  אנחנו עובדים אתם צמוד

רענן קובלסקי:  צריך להבין, כמו שזה מתפתח כאן בדיון, אתה רואה שככל שהדיון מתפתח יש עוד נקודה ועוד נקודה שעולה

רענן קובלסקי:  צריך לעשות יותר מזה, צריך תכנון לטווח ארוך כי זה ענף עתיר השקעות וצריך לייצר בו איזושהי ודאות שכרגע אין אותה

רענן קובלסקי:  הוודאות הזו תאפשר לענף כולו להיות יעיל יותר

רענן קובלסקי:  אם יוחלט שיהיה צוות שיוקם, שייקח בחשבון את כל בעלי העניין, אז אני חשוב שהדברים שנאמרו פה מאוד נכונים

רענן קובלסקי:  בוודאי שמחיר המטרה הוא דבר מרכזי בענף וכדי לטפל בו צריך לטפל באנרגיה, בתובלה, מזון וכיוצא בזה

רענן קובלסקי:  רק אם יטופלו הרכיבים השונים, יחד עם כל בעלי העניין, אז אפשר  יהיה לטפל מקצה לקצה כדי שהמחירים לצרכן ירדו

עמיר אהרון: עמיר אהרון, מנכ"ל מחלבות גד

עמיר אהרון:  אנחנו מחלבה קטנה, רק 3% מכמות החלב, אנחנו מחלבה שגם מייצרת וגם מייבאת, אז אנחנו סוג של כובע כפול בהיבט הזה

עמיר אהרון:  אני מתחבר למה שאמרו פה חלק מחברי הכנסת בהתחלה שאנחנו צריכים להחליט על צביונה של המדינה ואיך מסתכלים על החקלאות

עמיר אהרון:       בסופו של דבר, יש פה יבואנים שיודעים לעשות את זה טוב מאתנו, יכולים להביא כל גבינה ממזרח אירופה ולתמוך בחקלאי של פולין, לטביה או של אוקראינה, שהממשלה שלו משלמת לו על כל ליטר חלב

עמיר אהרון:  אפשר לעשות את זה והמחיר יהיה יותר זול, השאלה אם זה מה שאנחנו רוצים? דברו פה על 24% עליית מחיר חלב גולמי, אני הרבה שנים בתעשיית המזון, אין תעשייה כמו תעשיית החלב שמחיר החלב הוא כל כך דומיננטי בתוך המוצר הסופי

עמיר אהרון:  כולם ציפו, אנחנו הרפתנים שילמנו כי מחיר המטרה עלה, לא העלינו מחירים עד לאחרונה, ציפו שנספוג את זה

עמיר אהרון:       רק לאחרונה שר האוצר הנכנס חתם על הסכם חדש שפתח את עולם המוצרלה לייבוא בכמה מהלכים בשנים הקרובות

עמיר אהרון:  אז בסופו של דבר אנחנו, מחלבות גד, נדע להביא מוצרלה מאיפה שכדאי

עמיר אהרון:  אבל מה עם הרפתנים שאנחנו קונים מהם חלב? יש לנו 40 רפתנים בצפון ובדרום, אנחנו תומכים בכולם, משלמים להם את מחיר המטרה, שגם הוא מאתגר בתקופה הזו עם כל מה שקרה

עמיר אהרון:  אבל בסופו של דבר כל אחד עושה כאילו את החלק שלו והספינה הזו לאט לאט טובעת

עמיר אהרון:       לא מחלקים מכסות חלב, אז ליצרני החלב, לרפתנים מאוד קשה

עמיר אהרון:  לנו במחלבות יש "עליהום" תקשורתי בגלל יוקר המחיה שנהיה פתרון לכול ואב כל הבעיות ולא מסתכלים לאמת בעיניים

עמיר אהרון:  בסופו של דבר צריך להחליט, בקורונה גילינו שאין עלינו על מי לסמוך אלא על עצמנו, אחרי זה רוצים שנתחיל לייבא גבינות מחו"ל ונתמוך בחקלאים של פולין, ועוד פולין מכל המקומות? אדרבה, אבל לא נראה לי שזה מה שהכנסת הזו רוצה לייצג ולא מה שהוועדה הזו בראשותך רוצה לייצג

עמיר אהרון:  ואלה הדברים העמוקים שצריכים להתעסק בהם

עמיר אהרון:       אני גם יבואן וגם יצרן ואני לא מייצג מגזר ספציפי, אבל בסופו של דבר צריך להסתכל על הבעיה בעיניים

עמיר אהרון:  יש פה מסמכים ויש הרבה חומר, זה מקיף את הבעיה, שהיא בעיה סבוכה

עמיר אהרון:  היא לא בעיה פשוטה, נפתור בנמלים ונפתור פה ונפתור שם, צריך לתת מענה לכל אורך הדרך על ידי כל הגורמים

עמיר אהרון:  יש שיח בחלק מהמקומות מאוד אינטרסנטי, לפי יצרני החלב ומועצת החלב וזה בסדר, זה חלק מהרגולציה אבל צריך לטפל בזה

עמיר אהרון:  כרגע אנחנו הולכים למקום שהמחירים עולים, פותחים את הייבוא, רוצים שהכול יבוא מייבוא, אדרבה, נתמוך בחקלאים של חו"ל

עמיר אהרון:       יש לי שלושה ילדים קטנים, כשאני מבקש מהם לצייר את מדינת ישראל הם לא מציירים הייטקיסט ולא חבר כנסת, הם מציירים חקלאי עם מגרפה ביד, רפתן, אני גם גר במושב בפריפריה, אלה האנשים שלנו

עמיר אהרון:  אם אנחנו רוצים שזה ימשיך הציור, אז מעולה

עמיר אהרון:  אם לא, אז גם זה בסדר

דוד ביטן: אני לא מבין מה שאתה אומר

דוד ביטן:  אנחנו גם תומכים באל תלות, בוודאי איפה שהרפתנים נמצאים

דוד ביטן:  לפני כמה שנים הייתה בעיה עם הביצים ואמרתי, שתהיה עוד אגורה על כל ביצה, כי אחר כך אנשים יעזבו את הגבול עם לבנון ולהחזיר אותם אלינו יעלה מיליארדים, זה ברור

דוד ביטן:  מה ההמלצה שלך כמישהו שגם מייבא וגם מייצר?      

עמיר אהרון: אני חושב שצריך לתמוך ביצרני החלב בארץ

עמיר אהרון:  הם צריכים לקבל מחיר מטרה נכון, צריכים לקבל את הסובסידיות הממשלתיות

עמיר אהרון:  פעם אחת 20%, 10% אפשר לשחק עם המספרים, אבל בסופו של דבר מחיר חלב המטרה הוא זול

עמיר אהרון:  דברנו גם בוועדה שהייתה באוצר על המוצרלה ואמרנו תורידו את מחיר החלב הגולמי ונוריד את מחיר המוצרלה

דוד ביטן: מה שאתה אומר שאי אפשר להוריד את המחיר

עמיר אהרון: זה לא מה שאני אומר

עמיר אהרון:  אני אומר אם מחיר המטרה ירד פעם אחת אז המחלבות יוכלו, אגב, במשך עשר שנים, אנחנו, במחלבות גד לא העלינו מחיר, עד לאחרונה

עמיר אהרון:  אז לא היו בעיות בעשר שנים? לא היו אתגרים? אבל לא העלינו מחיר

עמיר אהרון:  אז זה לא שבאמת המחיר כל הזמן עולה, הראו לנו גרפים של המחיר המפוקח

עמיר אהרון:  אני משחק בעולם הלא מפוקח, לא כמו עמיתיי ששומרים את הקטע המפוקח שבו באמת לא מרוויחים כסף

עמיר אהרון:  בסופו של דבר צריך לטפל בשורש הבעיה

עמיר אהרון:  קודם כל מהות הכול זה מחיר המטרה

דוד ביטן: 70% מהייצור המפוקח זה אצלכם בתנובה? אז את לא מרוויחה בכלל כסף? תסבירי לי איך את עושה את זה

ענת גרוס שון: המספרים שלנו נמצאים אצל הרגולטורים הם רואים את המספרים שלנו

ענת גרוס שון:  בהקשר הזה אנחנו מעבירים את המספרים, הרגולטור בוחן, מכיר היטב את הרווחיות שלנו במפוקחים וגם בלא מפוקחים

ענת גרוס שון:  תנובה בהקשר הזה רואה את עצמה כחברת מזון לאומית עם אחריות מלאה לספק ביטחון מזון ובמסגרת זו אנחנו פועלים

ענת גרוס שון:  אם צריך להשקיע עכשיו בקווי ייצור למוצרים מפוקחים, זה מה שאנחנו עושים

ענת גרוס שון:  בשנתיים וחצי האחרונות השקענו 200 מיליון שקל בקווים חדשים

דוד ביטן: מכניסים כסף בחברה?     

ענת גרוס שון: ברגע שיש פער משמעותי בין עלות החלב הגולמי שאנחנו קונים לעדכון של מחיר המפוקחים,  בפער הזה אנחנו מפסידים כסף

ענת גרוס שון:  אנחנו מאמינים שיש לנו הסכם עם המדינה והמדינה תכבד את הסכמיה ונקבל במאי מנגנון אמיתי ואת עליית המחירים שאנחנו זקוקים לו במחלבות

דוד ביטן: אתם אומרים שאחרי כמה שנים, עכשיו צריך להעלות את המחיר

דוד ביטן:  בכמה אחוז?   

ענת גרוס שון: לצערנו הסיפור הזה מ-2018, שהמחלבות מחכות כל הזמן לעדכון

דוד ביטן: ברגע שיעלו את המחיר, בכמה המחיר יעלה?      

סיון ינקוביץ: המתודולוגיה של קביעת מחירים מפוקחים היא מתודולוגיה שמסתכלת על עליית מחירי התשומות וכבר הוסבר רבות גם באופן מבני למה התשומות פה יותר יקרות מאשר בעולם וגם באופן ספציפי כרגע למה בגלל המלחמה באוקראינה התשומות עוד עלו פה כמו שעלו בכל העולם

סיון ינקוביץ:  נכון להיום יש מנגנון עדכון מחירים אוטומטי שיחושב באפריל על בסיס המדדים שיהיו ידועים באפריל והמחירים החדשים שייכנסו לתוקף ב-1 למאי

סיון ינקוביץ:  אנחנו עוד לא יודעים את המדדים, אבל אנחנו יכולים להעריך שהגידול יהיה משמעותי במחירים

דוד ביטן: בכמה יעלה?      

קריאה: כמעט 16%

דוד ביטן: זה מה שיהיה? שמחיר החלב יעלה ב-16%? איך הציבור לא יודע מזה כלום?     

סיון ינקוביץ: צפוי לעלות בהתאם למדדים שיהיו - - -      

דוד ביטן: נציג האוצר נמצא פה? מה ההבדל בין מחיר החלב כמוצר, לבין הדלק? כשהייתה עלייה גדולה של הדלק בעולם נתתם הנחה במיסים לצורך העניין

דוד ביטן:  למה אי אפשר לעשות את זה עם החלב? אין הבדל בין דלק שהאנשים צורכים לרכב לבין החלב שהוא מוצר בסיס

דוד ביטן:  אם המצב הוא בגלל אוקראינה, אז תנו הנחה משמעותית במשך תקופה של חצי שנה כדי שהמחיר לא יעלה

דוד ביטן:  לפי מה שאני שומע, המחיר הולך לעלות לציבור ב-16%

דוד ביטן:  איפה אתם? רק על הדלק כי יש שם פרסומת רצינית?     

רון כץ: גם פה נעשה, אל תדאג

דוד ביטן: רק כשאתה באופוזיציה אתה עושה, כשהיית בקואליציה לא  - - -      

רון כץ: נלחמנו בזה

רון כץ:  אבל זה גם לא עלה

דוד ביטן: הנה עכשיו זה הולך לעלות

רון כץ: בקדנציה שלכם

דוד ביטן: חיכיתם שנעלה

דוד ביטן:  נציג האוצר בבקשה

גלעד קריב:  ספציפית בעולם הדלק היה מדובר על הפחתה במס

דוד ביטן: גם פה

דוד ביטן:  פה תעשו הפוך, תתנו סובסידיה, אז זה לא הפחתה במס, זו סובסידיה על מנת שהמחיר לא יעלה

דוד ביטן:  ברגע שהמחירים ירדו, גם של הגרעינים וגם של החלב, באותו רגע המחיר ירד ממילא ותחזירו את הדבר הזה

דוד ביטן:  עליה של 16% בחלב לא ילך במדינה

דוד ביטן:  יכול להיות שאתם לא מבינים את זה, זה לא יהיה

דוד ביטן:  ברגע שזה יהיה, יהיה משבר מאוד גדול

דוד ביטן:  זה בדיוק השכבות החלשות

דוד ביטן:  מי שיש לו כסף קונה גבינות יקרות, אבל דבר כזה לא יהיה

דוד ביטן:  רציתי להוריד מחיר ועכשיו אני מבין שאני צריך לעצור את העלייה

דוד ביטן:  אנחנו מבקשים ששר האוצר ייתן תשובה

דוד ביטן:  תגידו לו שזה מה שעלה בדיון, שהולכים להעלות את המחיר ואנחנו רוצים תשובה בעניין הזה

גלעד קריב: אנחנו מודעים לעלייה הצפויה הזו

גלעד קריב:  המספרים עדיין לא מדויקים, אנחנו בקשר עם ועדת המחירים להבין מה יהיו המספרים ונראה איך אנחנו מתקדמים

גלעד קריב:  אני אגיד שכצעדים שלנו להפחתת יוקר המחיה, זה מתקשר להסכם שיש בינינו לבין משרד החקלאות לבין נציגי החקלאים, שאני חייב לשבח אותם, את מועצת החלב ואת ארגון המגדלים שנכנסו מתחת לאלונקה והצלחנו ביחד לגבש תוכנית

גלעד קריב:  הייתה עבודה משותפת ומדהימה עם כל הגורמים

רון כץ: מתי העלייה אמורה לקרות?     

גלעד קריב: העדכון הקרוב צפוי להיות במאי

גלעד קריב:  מבחינת המחיר לצרכן עשינו כמה צעדים כדי להפחית את המחיר במוצרים מסוימים

גלעד קריב:  ביטלנו את המכסים על גבינת מוצרלה, על גבינת חלומי ותהיה הפחתה מדורגת על המכס

דוד ביטן: אבל אני רואה שאתם מבטלים את המכס, אין מכס ובסוף המחיר עולה

דוד ביטן:  זה מה שקורה

גלעד קריב: אדוני היושב-ראש, אין שום תקדים, גם בעולם וגם בישראל, שהפחתת מכסים מעלה את המחיר

דוד ביטן: הנה, בחמאה ביטלתם את המכס - - -      

גלעד קריב: אני יכול לתת פה הרצאה של שעה על הנושא

דוד ביטן: ביטלו את המכס אבל ביטלו גם את המחיר המפוקח

דוד ביטן:  לא היה פיקוח על מחירים ואתה רואה מה קרה

דוד ביטן:  תלך לחבר'ה שלך ותסביר להם מה המציאות

דוד ביטן:  המציאות יותר חזקה מתיאוריות

גלעד קריב: ספציפית במקרה של החמאה הפחתת המכס הורידה את המחיר לצרכן

קריאה: הורידה בעוד 40%

קריאה:  איך הורידה? על מה אתה מדבר?     

גלעד קריב: הגדילה את הצריכה בכ-50%, היה פה מחסור - - -      

דוד ביטן: הגדילה את הצריכה, לא הייתה חמאה אז לא קנו

דוד ביטן:  אתה חושב שאנחנו ילדים

דוד ביטן:  לא הייתה חמאה אז לא קנו, עכשיו כשיש חמאה אז קונים, זה הגדיל ב-40%? מספיק עם השטויות

גלעד קריב: זה הגדיל גם בהשוואה לשנים שלא היה מחסור בחמאה

דוד ביטן: אנחנו נקיים עוד ישיבה בנושא ובעוד חודש תיתן לנו תשובה

דוד ביטן:  אנחנו מבקשים שלא תהיה עליה במים

רון כץ: איך עוצרים את זה? מה הטקטיקה לעצור את זה?     

דוד ביטן: יתנו סובסידיה מיוחדת שלא הייתה להם

דוד ביטן:  וילי פוד בבקשה

מאיר וילנר: תודה, אני אתייחס ליוקר המחייה כולל הבאת עובדות ונתונים, בהנחה שתוודא שלא יפריעו, אנסה לתמצת

מאיר וילנר:  כפי שפורסם, אנחנו כרגע במגעים לרכישת מחלבות רמת הגולן אז אולי גם אנחנו נהיה מחלבה מייצרת ונוכל לבוא בשני הכובעים ולהסביר את הבעיה ואת הפתרון

דוד ביטן: עוד מעט תקנה את כל המחלבות כי כולם מפסידים כסף

מאיר וילנר: אנחנו לא כאלה גדולים

מאיר וילנר:  אני עדיין יבואן יותר קטן מתנובה ומשטראוס, יבואן לא יצרן

מאיר וילנר:  לגבי חלב ניגר, אי אפשר לייבא חלב ניגר ואולי גם חלק מהגבינות הרכות, אבל צריך לומר שחלק גדול משאר מוצרי החלב ניתן לייבא ואנחנו הוכחנו את זה בשנה האחרונה וככל שתעשו את העבודה הטובה והחשובה בעולם הנמלים והחסמים בכניסה לישראל, חסמי הבריאות, מכס וכל האחרים, ניתן יהיה להביא מוצרים טובים וזולים

מאיר וילנר:  כמו שביקשת, אדוני היושב-ראש, יוקר המחיה בעבודות לא בתיאוריה

מאיר וילנר:      אם אני מצליח להביא לארץ יוגורט שהוא לכאורה מוצר עם תוקף קצר כי יש אוניית משא מהירה שמביאה תוך יומיים את הסחורה מיוון לארץ ואם היא לא נתקעת בנמל ונכנסת ומגיעה לצרכן - - -       

דוד ביטן: אנחנו מטפלים בצד הזה

מאיר וילנר: אני יודע, אמרתי את זה, הטיפול הזה יבטיח שכמו שקורה עכשיו, הלכה למעשה, אני שם על המדף יוגורט, שמתחרה גם ביוגורט המפוקח וב-2-% יותר זול בתחום הזה

מאיר וילנר:  אם לא יהיו חסמים וככל שהחסמים האלה ירדו, ניתן יהיה לייצר תחרות

מאיר וילנר:         בסוגיות שהוזכרו כאן על ידי משרד הכלכלה, מקומות שנפתחו מכסים, מקומות שניתן חופש לייבא וגם במקומות שיש מכסים, אנחנו מייבאים גבינות, כולל עם מכסים ועדיין זולים ב-30% ממחירי המוצרים המקומיים

מאיר וילנר:  אנחנו מביאים גבינות בולגריות ב-40% ו-50% יותר זולים מהמוצרים המקוריים

אריאל קלנר: אני ציוני גאה

אריאל קלנר:  בעברי ניהלתי יקב, היו לי כרמים, כורמים וחקלאים ויש לי אבא שהיה רפתן הרבה שנים, ממייסדי קיבוץ עלומים

אריאל קלנר:  אני אגיד איך הגעתי לייבוא, בסוף, אם מסתכלים על המציאות נכוחה, הייבוא היה ויהיה, אי אפשר יהיה להעלים אותו ולכן צריך לדאוג לחקלאים

אריאל קלנר:  זה לא סותר שהחקלאי צריך לקבל את מה שמגיע לו והחקלאים בפריפריה ובגבולות צריכים להמשיך לייצר ולקיים

אריאל קלנר:  זה לא יפתור את יוקר המחיה וזה לא יפתור גם את המחסור

אריאל קלנר:      לגבי סוגיית החמאה, כשלא הייתה חמאה בייבוא אז לא הייתה חמאה על המדף

אריאל קלנר:  היה מעולה, הייתה חמאה בפיקוח, היה מחיר מוזל, אבל לא היה מוצר לקנות

אריאל קלנר:  מי שרצה לקנות חמאה, פשוט לא היה לו מה לקנות במחיר זול

קריאה: בכמה מכרתם את החמאה שהבאת? הבאתם חמאה, אתם הכי זולים, תשים את הנתונים, בכמה מכרתם על המדף? אתה טוב בנתונים, אתה מדקלם נתונים, תדקלם את הנתונים

קריאה:  בכמה מכרת את החמאה שהבאת? אתה רובין הוד של ישראל?     

מאיר וילנר: גם בסוגיית מחירי החמאה, הבאנו חמאה לארץ כשהיה את מחיר הפיקוח, הבאנו חמאה במחיר הפיקוח ויותר זולים ממחיר הפיקוח

מאיר וילנר:  יש לנו מספר סוגי חמאות שאנחנו מביאים לארץ במחירים שונים, הצרכן יוכל לרכוש

מאיר וילנר:  מה שקרה היום הוא לא שיש מחסור בחמאה, יש עודף בחמאה וכמו שציין נציג משרד הכלכלה, יש מגוון מאוד רחב של מוצרים, שלי ושל אחרים, כל ישראלי יכול לבחור איזה מוצר שהוא רוצה, לא חסרה לו חמאה

מאיר וילנר:  מחיר החמאה בעולם התייקר בכ-130%, לדעתי אילו יותר

מאיר וילנר:  מחיר החמאה, שהוא שוק בין לאומי ויש לו בורסה ואפשר לראות - - -         

רון כץ: עדיין זה יותר יקר מהמחיר של החמאה בארץ

מאיר וילנר: ממש לא, זה לא נכון עובדתית

מאיר וילנר:  זה שתגיד אותו שוב, זה לא יהפוך לנכון

רון כץ: אני אכנס עכשיו לכל סופר שתגיד אבדוק ואעשה השוואה?      

אריאל קלנר: הטענה שלו שהוא כן הוריד את המחירים

רון כץ: אבל בסוף זה לא ירד

רון כץ:  בוא נבדוק את זה

ליאור שמחה: הנה,  13 שקלים, אצל רמי לוי באינטרנט

מאיר וילנר: בשורה תחתונה, בסוגיית הנמלים טיפלתם

דוד ביטן: עוד לא טיפלנו, מטפלים

מאיר וילנר: סוגיית הבריאות טופלה בחלקה ואני מקווה שימשיכו את הטיפול של ההקלות כדי שהדברים לא יתקעו ויעמדו בסוף שבועיים בנמל בארץ

מאיר וילנר:  בסוגיית הכשרות, אסביר לכל מי שדיבר על עלויות הכשרות, גם כל מוצר שאנחנו מביאים מחו"ל הוא כשר, אנחנו משלמים את כל עלות הכשרות ויותר, כך שאין פה הנחה

מאיר וילנר:  סוגיית המכסים, גם פה נעשו דברים, יש מכסות  ואפשר לעשות עוד דברים רבים

מאיר וילנר:  אתן דוגמה אבסורדית אחת של גבינות בולגריות ואחרות שאנחנו מביאים מחו"ל, אנחנו משלמים עדיין מכס על המים

מאיר וילנר:  המים שאתה לא אוכל עם הגבינה אלא שופך, אתה משלם עליהם מכס כי יש תקנה מנדטורית מפעם

מאיר וילנר:       לכן אני חושב שלצד השמירה והתמיכה בחקלאים ובחקלאות, אם נמשיך ונפתח את המכסים והמכסות ונאפשר כניסה חופשית וחלקה לישראל, בשורה תחתונה הצרכן ייהנה מזה

רון כץ: תוך כדי שדיברת בדקתי את הדברים, נכנסתי לכמה סופרים והחמאה המיובאת עולה מעל 14 שקלים מול 7 שקלים לחמאה מקומית

רון כץ:  אז לא משנה מה עלה ומה לא עלה, בסופו של דבר, במבחן התוצאה, החמאה שלך עולה כפול וזה אחרי שהורידו את המכס

רון כץ:  זה אומר שגם הורידו את המכסים וגם החמאה עלתה

מאיר וילנר: אני אגיד לך למה זה לא נכון עובדתית - - -      

רון כץ: אני יכול להזמין עכשיו, אתה רוצה שאזמין לך?     

מאיר וילנר: אם תזמין, אני מוכן לקנות ממך משאית

מאיר וילנר:  הדברים לא נכונים עובדתית מהסיבה הפשוטה שלי, חודשיים, אין חמאה

רון כץ: עכשיו בסופר אני יכול להזמין חמאה

מאיר וילנר: אתה לא יכול להזמין

מאיר וילנר:  תנסה

מאיר וילנר:  אם אתה מצליח להזמין חמאה שלי - - -      

רון כץ: מה זה שלך? אני רוצה חמאה של תנובה מקומית ב-7 שקלים, אני לא רוצה חמאה מיובאת ב-14 שקלים, זה מה שאנחנו אומרים, הורידו לכם את המכסים ואתם מוכרים יותר יקר בסוף לציבור הישראלי

רון כץ:  מדברים על יוקר המחיה, אתם לוקחים פי 2, זה לא הגיוני

רון כץ:  מי שרוצה לשלם יותר יקנה גם קוויאר שחור, זה לא הדיון

רון כץ:  הדיון עכשיו זה על חמאה, הורידו מכסים כדי להוריד את יוקר המחיה - - -      

דן אילוז:  - - -      

רון כץ: אל תלמד אותי על שוק פתוח, אני עושה את זה כבר הרבה שנים, עשינו דרך

רון כץ:  אנחנו מדברים על יוקר המחיה, עובדתית ביוקר המחיה זה עלה פי 2

דוד ביטן: עובדתית, הפחתת המכס על החמאה לא הורידה, העלתה את כולם

דוד ביטן:  עכשיו הורידו את המכסים בייבוא

רון כץ: אני מנסה להזמין ואשלח לך צילום

מאיר וילנר: תזמין ותראה מה תקבל

דוד ביטן: נציג התעשיינים בבקשה

דודי מנביץ: אני מאמץ את ההמלצה שלך ושומר את זכות הדיבור להמשך הדיון

דוד ביטן: נציג התנועה הקיבוצית בבקשה

חיים ילין: חיים חבלין מהתנועה הקיבוצית

חיים ילין:  אני מצטרף לחברים שחושבים שהדיון חשוב, אני מייצג את החקלאות הקיבוצית

חיים ילין:  זה קצת מזכיר את יוקר המחירים בדירות

חיים ילין:  אני דווקא רואה את זה מהכיוון של הממשלה, של הכוח שלה להוזיל את עלויות הייצור

חיים ילין:  אנחנו החקלאים כבולים בעלויות ייצור מאוד גבוהות,  הגענו לשיא הטכנולוגיה, אנחנו בין היעילים בעולם בגלל הנושא של עלויות הייצוא הפכנו להיות מאוד יעילים

חיים ילין:       מה שקרה, אם מסתכלים על המרכיב המרכזי במחיר המטרה, שזה המזון של הפרות, במרכיב הזה הממשלה יכולה לעזור לנו להוזיל את עלויות הייצור

חיים ילין:  אנחנו מגדלים חיטה, אספסת, שחתות ותחמיצים ומה שעולה לנו הרבה בייצור של זה הם עלויות המים שמאוד יקרות בהשוואה לקולגות שלנו בחו"ל

חיים ילין:   המדינה לוקחת מכס גבוה מאוד על דשן

חיים ילין:       אם תיקח לנו פחות כסף על מים ותוריד מכס על דשנים, אז לא רק תרד עלות הייצור של המזון לפרות, ירד גם לתפוחי האדמה, לתפוזים והתפוחים, הכול ירד

חיים ילין:  במקום ללכת ולחתוך את המכסים ולהשבית מטעים ברמת הגולן ושדות בעוטף עזה, פשוט להוריד את עלויות הייצור וככה ירד גם מחיר המטרה

נני סיימן: ברשותך אדוני היושב-ראש, נני סיימן מנכ"לית סיימן סחר יבואני מזון, אני קודם כל רוצה לומר שאני מכבדת מאוד את החקלאים וחושבת שצריך לעזור להם

נני סיימן:  כיבואנית מזון וכשגרירת הגבנים הבין לאומית באירופה שלחתי את עין כמונית, מחלבת הנוקד, חנן הגבן, את כל המחלבות הקטנות לחו"ל והם הרוויחו מדלית זהב ומדליית ארד ומדליות נוספות לאיכות הגבינה שהם מייבאים

נני סיימן:  אני טוענת שיש כאן בעיה עקרונית קשה ביותר, לכל המחלבות הקטנות והיצרנים הקטנים אין  יכולת להגיע למכולת או לרשת, שרשרת ההפצה שלהם בלתי אפשרית

דוד ביטן: מה את רוצה שיעשו? שמישהו אחר יפיץ? אתם צריכים להפיץ

נני סיימן: אין מערכות הפצה

דוד ביטן: את אומרת שאתם יכולים להביא מוצרים במחיר זול רק אין מי שיפיץ?     

נני סיימן: אני לא מדברת על עצמי, אני מדברת כרגע על המחלבות

נני סיימן:  הם לא מסוגלים לעשות הפצה כי עלות ההפצה מאוד גבוהה

נני סיימן:  הם לא יכולים להגיע לכל חנות ולכל רשת ברשתות השיווק

דוד ביטן:   איך אני יכול לפתור את זה? אני לא נכנס לעיסוק עצמו

נני סיימן: אפשר לפתור את זה במערכות לוגיסטיקה, שכל המחלבות הקטנות יוכלו להעביר את הסחורה לפלטפורמה שתעשה הפצה לכל המדינות ולכל החנויות ורשתות השיווק

נני סיימן:  בצורה הזו הם ייצרו תחרות לענקים

נני סיימן:  הם לא מסוגלים להיות תחרותיים מול היצרנים והמונופוליסטים שיש כאן

נני סיימן:      דבר שני, בייבוא, אני עושה יבוא של מוצרים איכותיים

נני סיימן:  זה שדיברו עכשיו על הורדת המכסים, הורידו מכס לגבינה טרייה

נני סיימן:  גבינה טרייה מתחת ל-5%, מתחת ל-5% אין אפשרות לייבוא, זה חיי מדף של 21 יום, אי אפשר לייבא את זה, מייצרים את זה במדינה

איציק שניידר: גם כל הגבינות הרכות והמיוחדות

נני סיימן: לא נכון, רק הגבינות הטריות

ליאור שמחה: למה לנו לא מורידים מכסים? לא מורידים אגרות? רק ליבואנים מורידים?         

נני סיימן: הגבינות הטריות זו קטגוריה של גבינה טרייה ולא גבינה רכה

נני סיימן:  אתם מערבבים את הכול

נני סיימן:  גבינה רכה זה משהו אחר, גבינה שעברה הבחלה, גבינה טרייה זו גבינה של 30 יום חיי מדף, גם אם היא מעל 45%

נני סיימן:       אני רוצה לומר דבר נוסף, הבעיה הגדולה ביותר זה נושא המכסות

נני סיימן:  אין הגנה במדינת ישראל על החקלאים

נני סיימן:  אנחנו כיבואנים, אם יש מכס על מוצר, אין הגנה מכיוון שברגע שיש מוצר מסוים והוא פחות מ-100% שומן חלב, זה אפס מכס

נני סיימן:  כל השוק הפרטי מלא בתחליפי גבינה

נני סיימן:  גברת כהן שאוכלת את תחליף הגבינה לא אוכלת את הגבינה האמיתית, אז אין הגנה על החקלאים והצרכן אוכל משהו הרבה פחות בריא

נני סיימן:  גרוע מזה, המכסות הקיימות, שזה 6,000 טון בשנה, מתחלק אך ורק לגדולים

נני סיימן:  יבואן בינוני ויבואן קטן לא יכול להיכנס לתחרות הזו בכלל

נני סיימן:  זה יצר ריכוזיות הרבה יותר גדולה ממה שהיה צריך להיות

ליאור שמחה: היבואנים הם גם הרשתות

נני סיימן: נכון

נני סיימן:  רשתות השיווק הפכו להיות היבואנים הכי גדולים

דוד ביטן: יש מגבלה לכמות

נני סיימן: לא רק מגבלה לכמות, מגבלה גם למי למכור את המוצר

נני סיימן:  מדינת ישראל זה רשתות השיווק שמקבלות אפס מכס, כל שאר השוק משלם מכס של 8

נני סיימן: 5 שקלים לקילו, למה? אסור לנו למכור למכולות, אסור למכור לפיצריות

דוד ביטן: מי אוסר עליך?      

נני סיימן: 	משרד הכלכלה, לפי המכרז

נני סיימן:  למה לא לקחת את 6,000 טון האלה, לפתוח את זה לכולם, לתת לכל אחד  - - -      

אסף לוי: זה רק 10,000 טון בהתאם להסכם

אסף לוי:  זה גדל בהתאם להסכם שנאמר עליו קודם, שנחתם בין משרד האוצר משרד החקלאות ונציגי הענף, הגדיל את מכסות הייבוא גם בגבינות קשות

אסף לוי:  מה ששר האוצר חתם אך לאחרונה, הוא הגדיל את המכסה מ-6,000 ל-10,000 ועוד

אסף לוי:  אבל צודקת נני, שיטת החלוקה של משרד הכלכלה למכסות האלה - - -      

דוד ביטן: זה כמו ייבוא מקביל, אתם צריכים לתת גם לקטנים אפשרות

נני סיימן: בארבע השנים האחרונות שילמתי 16 מיליון שקלים למכס

ליאור שמחה: שיתחייבו למחיר, כמו שאמרת קודם, שיתחייבו למחיר זול

דוד ביטן: אני רוצה להבין, אתם לא מאפשרים לקטנים לייבא?      

איציק שניידר: היא אומרת שהיא רוצה שיתנו לה לייבא ביוקר

איציק שניידר:  ההליך היום מכתיב ליבואנים לייבא בזול וזוכה מי שמתחייב למחיר הכי זול

איציק שניידר:  תביאי בזול ולא גבינות כאלה יקרות, יתנו לך להביא

דוד ביטן: תכף נשמע את משרד הכלכלה, לפני כן נציג המכולות נמצא אתנו בזום

אלי שלום סתוי: כבוד היושב-ראש, היה לנו פעם שר תקשורת בשם משה כחלון שהחליט את יוקר התקשורת הסלולרית

אלי שלום סתוי:  הוא יצר תחרות בין גורמים קטנים אל מול הגורמים הגדולים

אלי שלום סתוי:  משרד הכלכלה עשה את אותו דבר בכך שהוא אפשר לעגן את המכולות בארץ לגוף אחד

אלי שלום סתוי:  הבעיה שלנו, שהיצרנים, כולל המחלבות לא מוכנים לשתף פעולה עם התוכנית של משרד הכלכלה שיכולה להוזיל את יוקר המחיה בצורה משמעותית בדומה למה שמשה כחלון הצליח  לעשות בתחום הסלולרי

אלי שלום סתוי:  צריך לאכוף על היצרנים לשתף פעולה ולהעניק שוויון הזדמנויות גם ל-10,000 לקמעונאים קטנים, מקופחים, מוחלשים, שמוכרים למיליוני אזרחי ישראל שנאלצים לקנות במכולת ומשלמים יקר במכולת בגלל שהיצרנים דופקים את בעלי המכולות

אלי שלום סתוי:  תודה

דוד ביטן: בנושא של המכולות, משרד הכלכלה, זה אמנם לא התחום שלך כי אתה אחראי על המכסים, אבל כל הנושא הזה זה דבר שצריך להיפתר

דוד ביטן:  שמתי עין על זה עוד בדיון הראשון ואני לא יודע איך לפתור את זה

דוד ביטן:  יכול להיות שהמחיר שהיצרנים צריכים למכור למכולות יהיה מחיר משוקלל של כל ההנחות, של כל הממוצעים ברשתות השיווק

דוד ביטן:  כי מה שקורה מוכרים להם יקר או שלא רוצים למכור להם ובסופו של דבר הצרכן מגיע גם אליהם

דוד ביטן:   אני אדבר על זה עם השר, את הנושא הזה חייבים לפתור

דוד ביטן:  אני אבקש שתעביר את הנושא הזה

דוד ביטן:  זה אחד הנושאים של יוקר המחיה וזה ייפתר בסופו של דבר

אסף לוי: תודה רבה אדוני היושב-ראש

אסף לוי:  אבקש להתייחס לשני דברים: אחד, נצטרך את עזרת הוועדה, אמנם לא מאוד משמעותי, אבל המשרד, בהתאם להסכם שדובר פה, הרפתנים הסכימו בשתי פעולות שונות  להפחית את מחיר המטרה

אסף לוי:  פרסמנו את תיקון החוק ואת התקנות ואנחנו נידרש, אחרי שזה יצא מהערות הציבור, לבוא לוועדה ונבקש לקבל קדימות

דוד ביטן: איזה חוק?         

אסף לוי: אנחנו מתקנים את חוק החלב ואת תקנות מחיר המטרה, כי במסגרת ההסכם הרפתנים הסכימו להוריד 2

אסף לוי: 25 אגורות למשך שנה ועוד משהו  - - -      

דוד ביטן: צריך חוק בשביל זה?     

אסף לוי: כן, כי זה נקבע בחוק

אסף לוי:  פרסמנו כבר את התזכיר בהסכמה, הוא יחזור מהערות הציבור

דוד ביטן: בסדר, ניתן לזה קדימות

דוד ביטן:  רק אם זה מוריד את המחיר, אם זה לא מוריד את המחיר לא ניתן לזה קדימות

אסף לוי: זה לא מוריד דרמטי, אבל עדיף מלא כלום

דוד ביטן: לפי השיטה הזו זה מוריד אולי 1

דוד ביטן: 25%

דוד ביטן:  אבל אני הולך אתך

דוד ביטן:  מקובל עלי

אסף לוי: עדיף מלא כלום

קריאה: נשמח לא לתת אם אין צורך

אסף לוי: דבר שני, מה שנאמר, זה לטפל בשרשרת ממחירי התשומות, שמשתרשר למחיר המטרה ואז למחיר המפוקחים

אסף לוי:  אכן הפתרון זה לחשוב על הלוואה מתקציב המדינה עד שירדו המחירים ועד שירדו התשומות בדרכים אחרות

אסף לוי:  לכן אני חושב שצריך לבחון את הפתרון שאדוני היושב-ראש אמר

דוד ביטן: איזה פתרון?     

אסף לוי: להביא כסף חיצוני, סובסידיה

אסף לוי:  אני מבין את כל הבעיות שיש לאוצר, אבל צריך לחשוב על זה בכובד ראש

דוד ביטן: תודה

דוד ביטן:  משרד הכלכלה בבקשה

דני טל: משרד הכלכלה מעריך את התוצרת המקומית והיא חשובה לו

דני טל:  אבל אנחנו גם בפתיחת השוק לתחרות, כולל יבוא בצורה מבוקרת, כדי שלא ייווצר מחסור בשווקים באופן שיאפשר לא רק ליצרנים הגדולים, אלא גם ליצרנים הקטנים להשתתף בתחרות הזו

דני טל:  עלתה אמירה של נציגי תנובה, זה משהו שאנחנו מדברים עליו הרבה זמן, של תמיכה ישירה בחקלאות כנגד הפחתת מכסים, זה משהו שגם אגף התקציבים מכיר, אני חושב שגם משרד החקלאות תומך

דני טל:  זה רק עניין של מחיר

דני טל:  הוויכוח הוא על המחיר, כמה תמיכה כנגד הפחתת מכסים, זו ההמלצה של ה-OECD

דני טל:  הגישה היא להוריד מחירים לצרכנים בלי לפגוע ביצרנים ובחקלאים, כי אלה יקבלו תמיכה ישירה שתאפשר להם להתמודד מול תחרות זולה יותר של חקלאים זרים, שגם הם מקבלים תמיכה וכולם ייהנו

דני טל:  זה ייהנה וזה לא חסר

דוד ביטן: יש פה הבדל

דוד ביטן:  אתה לא מוכר עגבנייה, זה לא שהוא מייצר עגבנייה ומוכר אותה בשוק

דוד ביטן:  כאן זה רק חומר גלם לתעשייה אחרת

דוד ביטן:  בגדול, זה לא אותו דבר שאתה מוריד מכס, נניח את המייבא עגבניות מטורקיה ואתה נותן להם תמיכה על ההפסדים

דוד ביטן:  זה לא המצב פה

דוד ביטן:  אתם צריכים לבדוק את זה קצת שונה פה

דוד ביטן:  זה לא אותו דבר

דוד ביטן:  המדיניות הזו לא תופסת לגבי חלב

דני טל: יש כעס גדול מסביב לשולחן פה, בעיקר בקרב חקלאים וגם אצל נציגי משרד החקלאות על האופן בו ועדת המכסות מחלקת את המכסות

דני טל:  זה נובע מההצלחות שלה

דני טל:  כשאנחנו מביאים להפחתה אפקטיבית במחירים, כי אנחנו עושים מכרזים, פעם היינו מחלקים את זה  10% לזה, 10% לזה, 20% לזה, אמרנו אם נגדיל את ההיצע, המחירים ירדו – זה לא עבד

דני טל:  עשינו הליכים תחרותיים, אמרנו, מי מתחייב למחיר לצרכן, הבאנו את רשות התחרות לתוך השולחן - - -      

דוד ביטן: אתם מביאים את המוצר הסופי?     

דני טל: כשוילי פוד, נני סיימן והרשתות מציעים לקבל מכסה של גבינה צהובה, הם מתחייבים ל-3 שקלים לצרכן, ל-2

דני טל: 80 לצרכן

דני טל:  הסיבה שמחירי שמן הזית עכשיו הם 11

דני טל: 5 שקלים, כי זו מכסה של משרד הכלכלה, לא שפתאום מישהו בא והחליט שהוא מוריד מחירים, היה מכרז

איציק שניידר: כל הייבוא צריך להיות בצורה הזו, כי זה הדבר היחיד שמגיע לצרכן

איציק שניידר:  כשנותנים ליבואנים יד חופשית הם רק מעלים מחירים

דני טל: אני רוצה להשלים

דני טל:  זה לא הפתרון, זה פלסטר

דוד ביטן: מה פלסטר? אמרת שאתם הולכים על זה

דוד ביטן:  עכשיו זה פלסטר?      

דני טל: זה פלסטר כי הדבר הנכון הוא להפחית מכסים ולתת להם להתחרות

איציק שניידר: אבל כשהם מתחרים הם רק מעלים את המחירים

דוד ביטן: זה לא אותו דבר פה

דוד ביטן:  אתה לא מבין שפה, בניגוד ליתר המוצרים, הם חומר גלם למוצר אחר

דוד ביטן:  זה לא עוזר זה שאתה מפחית מכסים ואומר להם להוריד את המחיר

דוד ביטן:  זה לא נותן כלום

דוד ביטן:  תנובה צריכים להוריד את המחיר

דוד ביטן:  טרה צריכים להוריד את המחיר

דוד ביטן:  שטראוס צריכים להוריד את המחיר

דני טל: עוד משפט ברשותך

דני טל:  לגבי המכסות, אנחנו מקצים 10% מהמכסות בהליך תחרותי לעסקים קטנים

דני טל:  זאת אומרת שזה לא רק המחיר, אנחנו נותנים פקטור לעסקים קטנים ומקצים להם 10% כדי לעודד את התחרות

דני טל:  לגבי מכירה במכולות, בהחלט אנחנו מאפשרים מכירה לכל ערוץ קמעונאי, אנחנו לא מאפשרים מכירה למוסדיים כי אנחנו לא רוצים שהגבינה הצהובה שתיובא תגיע לפיצריות או לשוק המוסדי, אנחנו רוצים שהיא תגיע לצרכן, שהצרכן ייהנה מהפחתת המחיר ולא המסעדות, הפיצריות ושאר המקומות

נני סיימן: אבל התנאים שאתם נותנים שם הם בלתי אפשריים כי מכולת לא תחתום על המחיר שאתם רוצים

נני סיימן:  אני מוכנה למכור במחיר - - -      

איציק שניידר: אז את רוצה למכור ביוקר, זה מה שאת אומרת?      

נני סיימן: זה לא נכון

נני סיימן:  אני מוכנה למכור במחיר - - -      

דוד ביטן: זו בעיה שלא נפתור את זה ברגע זה

דוד ביטן:  אם את רוצה, תעבירי לנו נייר בעניין הזה ונבחן את זה לקראת הישיבה הבאה

דוד ביטן:  אני רוצה לסכם

דוד ביטן:  לפי מה שאני רואה, באנו לחפש את ההורדה ועכשיו אנחנו מחפשים שלא תהיה עליה

דוד ביטן:  בנושא החלב, כמו כל נושא החקלאות, אנחנו צריכים להגן על החקלאות המקומית, על זה אין ויכוח, לדעתי בין כל היושבים סביב השולחן הזה וגם בקרב הממשלה

דוד ביטן:  עדין אנחנו צריכים לראות את הצרכן הסופי, איך אנחנו מסייעים לו

דוד ביטן:      נתחיל עם זה שאנחנו מבקשים שעליית המחירים במאי לא תהיה

דוד ביטן:  אין הבדל בין המוצר הזה למוצרים אחרים שהממשלה נאלצה להפחית את המיסוי ודברים מהסוג הזה

דוד ביטן:  אז אם פה אי אפשר באמצעות הפחתת מיסוי, שיתנו את הסובסידיה לצרכן על מנת להוריד את מחיר המטרה

דוד ביטן:  אני שומע שמחיר המטרה עלה בין 20% ל-30% בחודשים האחרונים בגלל המלחמה באוקראינה, אז המחיר הזה ירד בסופו של דבר, הוא לא יישאר כך כל הזמן

דוד ביטן:       אוצר, תראו איך אתם לא מאפשרים את ההעלאה הזו, לא במחיר שאתם דופקים את כולם, אלא מסייעים כדי שלא תהיה, עד שהמחירים יתחילו לרדת חזרה, שמחיר המטרה ירד חזרה למה שהוא היה קודם, זה אפשרי

דוד ביטן:  אין ברירה, כי המסר שמעבירים פה שבמאי המחיר עולה ב-16% או 20%? זה המסר שאנחנו מעבירים לציבור?     

ליאור שמחה: הם יבואו לחלשים, הם יבואו לרפתנים שגם ככה בקושי סוגרים את החודש, כי הכי קל זה לבוא לרפתנים

ליאור שמחה:  הם לא יבואו לרשתות או למדינה

דוד ביטן: אמרתי באמצעות סובסידיות

דוד ביטן:  כרגע הם יתנו את הסובסידיה ואם המחיר יתחיל לרדת בעולם, יחד עם זה שיפתרו את הבעיות בנמלים ודברים מהסוג הזה, אז המחיר ירד באופן טבעי, אז הם יחזירו חזרה ויפסידו את הסובסידיות, מה הבעיה עם זה? אנחנו רוצים עוד חודש תשובה בעניין, עוד לפני דיוני התקציב

דוד ביטן:      דבר שני, אני לא רואה מצב של הפחתת מחירים בלי סובסידיות לחקלאים

דוד ביטן:  גם על זה צריך לחשוב, שזה אחד הפתרונות, לסייע לחקלאות באמצעות סובסידיה ישירות לחקלאי כי להוריד את העלויות ובאופן טבעי זה יוריד את המחירים

אבשלום וילן: לגבי הסובסידיה הראשונה שהצעת, מכוני התערובת לא הורידו מחירים, קח את זה בחשבון

אבשלום וילן:  רק ישיר לחקלאי

דוד ביטן: אמרתי ישיר לחקלאי

דוד ביטן:  גם עם גרעינים

דוד ביטן:  תחפשו פרה שלא אוכלת גרעינים

דוד ביטן:  כמו שיש דיאטת שומן, נעשה דיאטת גרעינים

דוד ביטן:  מההתרשמות שלי ואני אבקש שהמ

דוד ביטן: מ

דוד ביטן: מ

דוד ביטן:  יבדקו את העניין, כנראה שבשוק החלב ומוצרי החלב, לא צריך לוותר על הפיקוח

דוד ביטן:  צריך לשמור על פיקוח הדוק כי בלי זה המחירים רק יעלו

דוד ביטן:      לגבי מכסות הייבוא, משרד הכלכלה צריך לשנות את הגישה

דוד ביטן:  אם אתם מאשרים מוצר לייבוא כמו החמאה, אתם לא מבטלים את הפיקוח על מוצרים אחרים

דוד ביטן:  הוכח שאם אתם מאשרים ייבוא ובאותו צד אתם מוותרים על מוצר אחר של אותו סוג ייבוא, זה מעלה את כל המחיר גם של המוצר המיובא וגם של המפוקח, אז תפסיקו עם זה, מה שמפוקח מפוקח

דוד ביטן:    שלח לי חבר כנסת כץ שאתם מתכוונים לבטל את הפיקוח על ביצים וחלב

דוד ביטן:  מצאתם שיטה, גם מעלים את המחירים וגם מבטלים את הפיקוח

דוד ביטן:  לפי התרשמות שלי מהישיבה הזאת, לא צריך לבטל את הפיקוח, זה לא מוריד את המחירים, רק מעלה

גלעד קריב: אני רק אגיד שההחלטה אם לבטל פיקוח על מחיר מבוססת על המלצה של ועדת המחירים המשותפת - - -      

דוד ביטן: זו ועדה שמשכו אותה לנשיאות? לפי ההתרשמות שלי, לא צריך לבטל את הפיקוח על מוצרי חלב

דוד ביטן:  גם לא על ביצים

רון כץ: אנחנו נהיה בדעה אחת וקחו את זה בחשבון לפני דיוני תקציב, הדבר הזה לא יתבטל

דוד ביטן: אתה רואה שזה טעות, למה צריך לבטל את הפיקוח על מחיר החלב? תסביר לי

גלעד קריב: אני לא מכיר שיש הצעה לבטל את הפיקוח על מוצרי החלב

דוד ביטן: היה פרסום, חבר הכנסת כץ שלח לי

דוד ביטן:  משרד החקלאות רוצה

רון כץ: משרד החקלאות מבקש את זה

סיון ינקוביץ: משרד החקלאות לא מציע ולא מבקש לבטל את הפיקוח

סיון ינקוביץ:  משרד החקלאות יצא במכרז לעבודה כלכלית שתבחן את השפעת הוצאת - - -      

רון כץ: למה צריך את זה? אנחנו לא רוצים את זה

קריאה: אולי צריך להכניס עוד מוצרים? אולי צריך לפקח על משרד החקלאות?     

דוד ביטן: בנושא החלב, לפי ההתרשמות שלי, המחיר רק יעלה

דוד ביטן:  לא רק שאתם צריכים להשאיר את הפיקוח, אתם צריכים להוסיף מוצרים על הפיקוח

אברהם בצלאל: גם את החמאה צריך להכניס

דוד ביטן: חמאה ברור

רון כץ: אני לא יודע מאיפה בא הרעיון הזה, היום אשאל את שר החקלאות הנוכחי מעל בימת הכנסת מאיפה בא הרעיון הזה ומה הוא חושב על הנושא

אבשלום וילן: זה הכול מדיניות של השר הקודם

רון כץ: אם זה של הקודם אז אפשר לבטל עוד יותר בקלות

דוד ביטן: לפי ההתרשמות שלי, ביטול הפיקוח על החלב הוא בעייתי

דוד ביטן:  זה לא מוצר שאפשר לבטל את הפיקוח עליו

דוד ביטן:  גם אם מייבאים זה יוצר בעיה

דוד ביטן:  כשאתה מייבא אתה לא מבטל את הפיקוח כי זה יוצר דינמיקה הפוכה ממה שחושבים

דוד ביטן:       לגבי המכרזים, שאתם עושים מחיר בתוך המכרז, זה נראה לי הגיוני, רק שאתם צריכים לפתור את הבעיה גם לקטנים

דוד ביטן:  הקטנים לפעמים הם המתחרים הכי טובים

דוד ביטן:  אתם שמים להם תנאים שהם לא יכולים לעמוד בהם

דוד ביטן:  לגבי המכולות, הם מוכרים בעיקר את המוצר המפוקח, שם המחיר קבוע ואין עם זה בעיה

דוד ביטן:  אנחנו נמשיך בישיבה נוספת, מוזמנים לשלוח לנו הערות

דוד ביטן:  תודה לכולם, ישיבה זו נעולה